tripathysagar/odia_wiki huggingface dataset:
ଇଟାକ୍ରାଇନିକ ଏସିଡ  (ଇଂରାଜୀ ଭାଷାରେ ), ଯାହା ଇଥାକ୍ରିନିକ୍ ଏସିଡ୍ ଭାବରେ ମଧ୍ୟ ଜଣାଶୁଣା ଏବଂ ଅନ୍ୟମାନଙ୍କ ମଧ୍ୟରେ ବେପାର ନାମରେ ଇଡେକ୍ରିନ୍ ଭାବରେ ବିକ୍ରି ହୁଏ, ହେଉଛି ଏକ ଔଷଧ ଯାହା ହୃଦ୍‌ପାତ ଜନିତ ଇଡିମା, ଯକୃତ ବିଫଳତା, ବୃକ୍‌କ ଜନିତ ସମସ୍ୟା ଏବଂ ଉଚ୍ଚ ରକ୍ତଚାପ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ  । ଉଚ୍ଚ ରକ୍ତଚାପରେ ଏହା ଏକ ପସନ୍ଦଯୋଗ୍ୟ ବିକଳ୍ପ ନୁହେଁ । ଅନ୍ୟାନ୍ୟ ବ୍ୟବହାରରେ ଉଚ୍ଚ ସ୍ତର କ୍ୟାଲସିଅମ ଏବଂ ଡାଏଇବେଟିସ ଇନସିପିଡସ ହୋଇପାରେ । ଏହା ପାଟିରେ ଦିଆଯାଇପାରେ କିମ୍ବା ଶିରାରେ ଇଞ୍ଜେକସନ ଆକାରରେ ଦିଆଯାଇପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ତରଳ ଝାଡ଼ା, ରକ୍ତରେ ଉଚ୍ଚ ଶର୍କରା ସ୍ତର, ଗାଉଟ, ଶ୍ରବଣହାନୀ, ମୁଣ୍ଡବିନ୍ଧା, ଥକ୍କାଣ, ରାସ ଏବଂ ମୁଣ୍ଡ ଘୁରିବା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କମ ପୋଟାସିଅମ୍, ଛିଡା ହେବା ସହିତ ନିମ୍ନ ରକ୍ତଚାପ ଏବଂ ବୃକ୍‌କ ସମସ୍ୟା ହୋଇପାରେ । ଏହା ଏକ ଲୁପ୍ ଡାଇୟୁରେଟିକ୍   । ସଲଫୋନାମାଇଡ ପାଇଁ ଆଲର୍ଜି ଥିବା ଲୋକମାନଙ୍କରେ ଏହାର ଉପଯୋଗୀ ହେବାର ଲାଭ ଅଛି । ୧୯୬୭ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଇଟାକ୍ରାଇନିକ ଏସିଡ ଅନୁମୋଦିତ ହୋଇଥିଲା । ଏହା କାନାଡ଼ାରେ ମଧ୍ୟ ଉପଲବ୍ଧ । ଯୁକ୍ତରାଷ୍ଟ୍ରରେ ୨୫ ମିଗ୍ରା ବିଶିଷ୍ଟ ୯୦ଟି ବଟିକାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୬୫ ଡଲାର ଥିଲା । ତଥାପି ଏହା କ୍ୱଚିତ୍ ବ୍ୟବହୃତ ହୁଏ ।
ରଟିଆ ଏକ ଭାରତୀୟ ପୌର କମିଟି   ଅଟେ । ଏହା ହରିଆଣାର ଅତେହବଦ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ରଟିଆ ୨୯.୬୮୫୪ ଉତ୍ତର ଅକ୍ଷାଂଶ ଓ ୭୫.୫୭୪୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରଟିଆ ସହରର ମୋଟ ଜନସଂଖ୍ୟା ୨୩୮୨୧ ଅଟେ । ସେଥି ମଧ୍ୟରୁ ୫୨.୯୬% ଜଣ ପରୁଷ ହୋଇଥିବା ବେଳେ ୪୭.୦୪% ଜଣ ନାରୀ ଅଟନ୍ତି । ରଟିଆର ସାକ୍ଷରତା ହାର ୬୦.୭୭% ଅଟେ । ଏହା ଜାତୀୟ ହାରଠାରୁ ୪.୦୭% ପ୍ରତିଶତ କମ ଅଟେ । ସେଥିରୁ ୩୪.୭୮% ପ୍ରତିଶତ ପୁରୁଷ ଓ ୨୫.୯୯% ନାରୀ ଅଟନ୍ତି । ୧୪.୭୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ରଟିଆର ସରକାରୀ ଭାଷା ଅଟେ ।
ପ୍ରସାଦ ଜୱାଦେ  (ଜନ୍ମ: ୩୦ ନଭେମ୍ବର ୧୯୮୮) ଜଣେ ଭାରତୀୟ ଅଭିନେତା ଯିଏକି ମୁଖ୍ୟତଃ ମରାଠୀ କଥାଚିତ୍ର ଏବଂ ଦୂରଦର୍ଶନ ଜଗତରେ କାମ କରନ୍ତି  । କଲର୍ସ୍ ମରାଠୀରେ ପ୍ରସାରିତ ରିଆଲିଟି ଶୋ ବିଗ୍ ବସ୍ ମରାଠୀ ୪ରେ ସେ ଜଣେ ପ୍ରତିଯୋଗୀ ଭାବରେ ଅଂଶଗ୍ରହଣ କରିଥିଲେ । ଜନ୍ମ ପ୍ରସାଦ ଜୱାଦେ ୧୯୮୮ ମସିହାର ନଭେମ୍ବର ୩୦ ତାରିଖରେ ମହାରାଷ୍ଟ୍ରର କଲ୍ୟାଣଠାରେ ଜନ୍ମଗ୍ରହଣ କରିଥିଲେ । ଅଭିନୟ ଜୀବନ ଅଭିନୟ ଜଗତରେ କାମ କରିବା ପୂର୍ବରୁ ସେ ପୁଣେର ଏକ ଥିଏଟର ଗ୍ରୁପରେ ଯୋଗ ଦେଇଥିଲେ । ୨୦୧୦ ମସିହାରେ, ସେ ଜୀ ମରାଠୀରେ ପ୍ରସାରିତ ମରାଠୀ ଧାରାବାହିକ ମାଜିଆ ପ୍ରିୟାଲା ପ୍ରୀତ କଲେନାରେ ଅଭିନୟ କରିଥିଲେ । ୨୦୧୧ ମସିହାରେ, ସେ ଜୀ ମରାଠୀରେ ପ୍ରସାରିତ ଅରୁନ୍ଧତୀରେ ମୁଖ୍ୟ ଭୂମିକାରେ ଅଭିନୟ କରିଥିଲେ । ୨୦୧୩ ମସିହାରେ, ସେ ଷ୍ଟାର୍ ପ୍ରଭାରେ ଲକ୍ଷ୍ମୀ ଭର୍ସେସ୍ ସରସ୍ୱତୀରେ ମୁଖ୍ୟ ଭୂମିକାରେ ଅଭିନୟ କରିଥିଲେ । ୨୦୧୫ ମସିହାରେ, ସେ ଆସେ ହେ କନ୍ୟାଦାନରେ ଅଭିନୟ କରିଥିଲେ । ୨୦୧୯ ମସିହାରେ, ସେ ଏକ ମହାନାୟକ   ଡକ୍ଟର ବି.ଆର୍. ଆମ୍ବେଦକରରେ ବି. ଆର୍. ଆମ୍ବେଦକର ଭୂମିକାରେ ଅଭିନୟ କରିଥିଲେ । ଅକ୍ଟୋବର ୨୦୨୨ରେ ସେ ବିଗ୍ ବସ୍ ମରାଠୀ ୪ରେ ଜଣେ ପ୍ରତିଯୋଗୀ ଭାବରେ ଭାଗ ନେଇଥିଲେ ।
ପାଲଗଡ଼ ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ଥନେ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପାଲଗଡ଼ ୧୯.୬୯୬୯ ଉତ୍ତର ଅକ୍ଷାଂଶ ଓ ୭୨.୭୬୫୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୩୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପାଲଗଡ଼ ସହରର ମୋଟ ଜନସଂଖ୍ୟା ୫୨୬୯୯ ଅଟେ । ସେଥି ମଧ୍ୟରୁ ୫୪.୩୪% ଜଣ ପରୁଷ ହୋଇଥିବା ବେଳେ ୪୫.୬୬% ଜଣ ନାରୀ ଅଟନ୍ତି । ପାଲଗଡ଼ର ସାକ୍ଷରତା ହାର ୭୨.୫୭% ଅଟେ । ଏହା ଜାତୀୟ ହାରଠାରୁ -୭.୭୩% ପ୍ରତିଶତ କମ ଅଟେ । ସେଥିରୁ ୪୨.୧୪% ପ୍ରତିଶତ ପୁରୁଷ ଓ ୩୦.୪୪% ନାରୀ ଅଟନ୍ତି । ୧୨.୬୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ପାଲଗଡ଼ର ସରକାରୀ ଭାଷା ଅଟେ ।
ଦେବେଶ ଆଚାର୍ଯ୍ୟ  (ଜନ୍ମ: ୧୮ ଜାନୁଆରୀ ୧୯୭୩) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରୁଛନ୍ତି । ୨୦୧୪ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବରଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୫ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବା ଓ ଶିକ୍ଷା ଦେବେଶ ଆଚାର୍ଯ୍ୟ ୧୯୭୩ ମସିହାର ଜାନୁଆରୀ ୧୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଆନନ୍ଦ ଆଚାର୍ଯ୍ୟ ଓ ମାଆଙ୍କ ନାମ ବୀଣାପାଣି ଆଚାର୍ଯ୍ୟ ଏବଂ ପତ୍ନୀଙ୍କ ନାମ ମହାଶ୍ୱତା ଆଚାର୍ଯ୍ୟ । ତାଙ୍କ ବାପା ଆନନ୍ଦ ଆଚାର୍ଯ୍ୟ ଜଣେ ବିଧାୟକ ଭାବରେ ଓଡ଼ିଶା ବିଧାନ ସଭାରେ ତିନି ଥର କାର୍ଯ୍ୟ କରିଥିଲେ । ରାଜନୈତିକ ଜୀବନ ଦେବେଶ ଆଚାର୍ଯ୍ୟ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେଡିର ପ୍ରାର୍ଥୀ ଭାବରେ ବରଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୭୨,୯୯୪ ଖଣ୍ଡ ଭୋଟ୍ ପାଇ ୨ୟ ସ୍ଥାନରେ ଥିଲେ ଏବଂ ଭାରତୀୟ ଜନତା ପାର୍ଟିର ପାର୍ଥୀ ଅଶ୍ୱିନୀ କୁମାର ଷଡ଼ଙ୍ଗୀଙ୍କ ଠାରୁ ୪,୭୭୨ ଖଣ୍ଡ ଭୋଟ୍‌ରେ ପରାସ୍ତ ହୋଇଥିଲେ ।
ବିଷ୍ଣୁଙ୍କ ଅବତାର ବ୍ୟାସଦେବଙ୍କ ଜନ୍ମଦିବସକୁ ବ୍ୟାସ ପୂର୍ଣ୍ଣିମା ବା ଗୁରୁ ପୂର୍ଣ୍ଣିମା ରୂପେ ପାଳନ କରାଯାଏ । ଋଷି ପରାଶରଙ୍କ ଔରସରେ ମତ୍ସ୍ୟଗନ୍ଧା  (ସତ୍ୟବତୀ)ଙ୍କ ଗର୍ଭରୁ ଆଷାଢ଼ ପୂର୍ଣ୍ଣିମା ଦିନ ମହର୍ଷି ବ୍ୟାସଦେବ ଗଙ୍ଗାନଦୀ ଗର୍ଭସ୍ଥ କୃଷ୍ଣଦ୍ୱୀପରେ ଜନ୍ମ ଗ୍ରହଣ କରିଥିଲେ  । ବ୍ୟାସଦେବଙ୍କ ଔରସରେ ଶୁକଦେବ ଜନ୍ମ ହୋଇଥିଲେ । ଏହାଙ୍କ ମାତା ସତ୍ୟବତୀଙ୍କ ସଙ୍ଗେ ଶାନ୍ତନୁଙ୍କର ବିବାହ ହୋଇଥିଲା । ଶାନ୍ତନୁ ଓ ସତ୍ୟବତୀଙ୍କ ପୁତ୍ର ବିଚିତ୍ରବିର୍ଯ୍ୟ ନିଃସନ୍ତାନ ମୃତ ହେବାରୁ ସତ୍ୟବତୀଙ୍କ ଆଦେଶ ଅନୁସାରେ ଏ ବିଚିତ୍ରବିର୍ଯ୍ୟଙ୍କ ଦୁଇ ବିଧବାପତ୍ନୀ ଅମ୍ବିକା ଓ ଅମ୍ବାଳିକାଙ୍କ ସଙ୍ଗେ ନିୟୋଗ ବିଧି ଅନୁସାରେ ସହବାସ କଲେ ଓ ସେମାନଙ୍କ ଗର୍ଭରୁ ଧୃତରାଷ୍ଟ୍ର ଓ ପାଣ୍ଡୁଙ୍କ ଜନ୍ମ ହେଲା । ଏହାଙ୍କ ଔରସରେ ବିଚିତ୍ରବିର୍ଯ୍ୟଙ୍କ ଦାସୀଗର୍ଭରେ ବିଦୁର ଜନ୍ମଗ୍ରହଣ କରିଥିଲେ । ବ୍ୟାସଦେବଙ୍କ ଅନ୍ୟନାମ ବେଦବ୍ୟାସ: ବେଦମାନଙ୍କ ସଂଗ୍ରହ ଓ ବିଭାଗ କରିଥିବାରୁ ପୁରାଣାନୁସାରେ ଭିନ୍ନ ଭିନ୍ନ କଳ୍ପରେ ପ୍ରତ୍ୟେକ ଦ୍ୱାପର ଯୁଗରେ ଜନ୍ମଗ୍ରହଣ କରି ବେଦମାନଙ୍କ ସଂଗ୍ରହ ଓ ବିଭାଗକାରୀ ୨୮ ଜଣ ଋଷି ବେଦବ୍ୟାସ ଭାବେ ପରିଚିତ । ଏମାନେ ବ୍ରହ୍ମା ବା ବିଷ୍ଣୁଙ୍କର ଅବତାର ବୋଲି କଥିତ । ପ୍ରଥମ ଦ୍ୱାପର ଯୁଗରେ ସ୍ୱୟଂ ବ୍ରହ୍ମା ବେଦବ୍ୟାସ ରୂପେ, ଦ୍ୱିତୀୟ ଦ୍ୱାପରରେ ପ୍ରଜାପତି ବା ମନୁ, ତୃତୀୟ ଦ୍ୱାପରରେ ଶୁକ୍ରାଚାର୍ଯ୍ୟ, ଚତୁର୍ଥ ଦ୍ୱାପରରେ ବୃହଷ୍ପତି ବେଦଭାଷ୍ୟ ରୂପେ ପରିଚିତ ହୁଅନ୍ତି । ସ୍ୱୟଂଭୁବ, ଉଶନା, ସବିତା, ମୃତ୍ୟୁ ବା ଯମ, ଇନ୍ଦ୍ର, ବସିଷ୍ଠ, ସାରସ୍ୱତ, ତ୍ରିଧାମ, ଋଷଭ ବା ତ୍ରିବୃଷ, ସୁତେଜା ବା ଭାରଦ୍ୱାଜ, ଅନ୍ତରିକ୍ଷ ବା ଧର୍ମ, ବ୍ପୁବନ୍‌ ବା ସୁଚକ୍ଷୁ, ତ୍ରଯ୍ୟାରୁଣି, ଧନଞ୍ଜୟ, କୃତଞ୍ଜୟ, ଋତଞ୍ଜୟ, ଭରଦ୍ୱାଜ, ଗୌତମ, ଉତ୍ତମ ବା ହର୍ଯ୍ୟତ୍ମା, ବାଚଶ୍ରବା ବା ନାରାୟଣ ବା ବେଣ, ସୋମମୁଖ୍ୟାୟନ ବା ତୃଣବିନ୍ଦୁ, ଋକ୍ଷ ବା ବାଲ୍ମୀକି, ଶକ୍ତି, ପରାଶର, ଜାତୁକର୍ଣ୍ଣ ଓ କୃଷ୍ଣ ଦ୍ୱୈପାୟନ ବେଦବ୍ୟାସ ଭୂମିକାରେ ଅବତିର୍ଣ୍ଣ ହୋଇଥାଆନ୍ତି ।
ଦିୱାଲିବେନ ପୁଞ୍ଜାଭାଇ ଭିଲ  (୨ ଜୁନ ୧୯୪୩ - ୧୯ ମଇ ୨୦୧୬) ଜଣେ ଭାରତୀୟ ଗୁଜରାଟି ଲୋକଗୀତ ଗାୟିକା ତଥା ପ୍ରଚ୍ଛଦପଟ ଗାୟିକା, ଯିଏକି ଦିୱାଲିବେନ ପୁଞ୍ଜାଭାଇ ଲାଧିଆ ଭାବରେ ମଧ୍ୟ ଜଣାଶୁଣା  । ତାଙ୍କ ପ୍ରତିଭା ବିଳମ୍ବରେ ଲୋକଲୋଚନକୁ ଆସିଲା; ଏହାପରେ ସେ ରେଡ଼ିଓରେ ଗୀତ ଗାଇବା ସହିତ ଗୁଜରାଟି କଥାଚିତ୍ରରେ ଜଣେ ପ୍ରଚ୍ଛଦପଟ ଗାୟିକା ଭାବରେ କାର୍ଯ୍ୟ କରିଥିଲେ । ୧୯୯୦ ମସିହାରେ ତାଙ୍କୁ ଭାରତର ଚତୁର୍ଥ ସର୍ବୋଚ୍ଚ ନାଗରିକ ସମ୍ମାନ ପଦ୍ମଶ୍ରୀ ପୁରସ୍କାର ପ୍ରଦାନ କରାଯାଇଥିଲା । ଜୀବନୀ ଦିୱାଲିବେନ ଭିଲ ୧୯୪୩ ମସିହାର ଜୁନ ୨ ତାରିଖରେ ଡାଲକାନିଆ ଗ୍ରାମର  (ବର୍ତ୍ତମାନ ଗୁଜରାଟର ଆମରେଲି ଜିଲ୍ଲାର ଧାରୀ ତାଲୁକାରେ ଅବସ୍ଥିତ) ଏକ ଆଦିବାସୀ ପରିବାରରେ ଜନ୍ମଗ୍ରହଣ କରିଥିଲେ  । ତାଙ୍କ ବାପାଙ୍କ ନାମ ପୁଞ୍ଜାବାଇ ଓ ମାଆଙ୍କ ନାମ ମୋଙ୍ଗହିବେନ । ତାଙ୍କର ମୂଳ ସାଙ୍ଗିଆ ଥିଲା ଲାଦିଆ । ତାଙ୍କ ମାଙ୍କଠାରୁ ଅନୁପ୍ରାଣିତ ହୋଇ ସେ ଅଳ୍ପ ବୟସରେ ପାରମ୍ପାରିକ ଗର୍ବା ଗୀତ ଗାଇବା ଆରମ୍ଭ କରିଥିଲେ । ସେ ପ୍ରାଥମିକ ଶିକ୍ଷା ସମ୍ପୂର୍ଣ୍ଣ କରିପାରିନଥିଲେ, ମାତ୍ର ଲୋକଗୀତ ଶିଖିବା ବନ୍ଦ କରିନଥିଲେ । ତାଙ୍କ ବାପାଙ୍କ ଚାକିରୀ ଯୋଗୁଁ ସେ ୯ ବର୍ସ ବୟସରେ ଜୁନାଗଡ଼ ଯାଇଥିଲେ ଏବଂ ସେହି ସମୟରେ ରାଜକୋଟରେ ତାଙ୍କର ବିବାହ ହୋଇଥିଲା, ମାତ୍ର ମତଭେଦ ହେତୁ ବିବାହର ଦୁଇ ଦିନ ପରେ ତାଙ୍କର ବିବାହ ବିଚ୍ଛେଦ ହୋଇଥିଲା । ଏହାପରେ ସେ ଆଉ ବିବାହ କରିଥିଲେ ଏବଂ କୋଡିଏ ବର୍ଷ ବୟସରେ ସେ ଏକ ଡାକ୍ତରଖାନାରେ ଚାକିରୀ କରିବା ଆରମ୍ଭ କରିଥିଲେ, ଯେଉଁଠି ସେ ୧୦ ବର୍ଷ ଧରି କାମ କରିଥିଲେ । ଏହାପରେ ସେ ଜୁନାଗଡ଼ ହସ୍ପିଟାଲର ନର୍ସ କ୍ୱାଟର୍ସରେ ଘରୋଇ ସହାୟକ ଭାବରେ କାର୍ଯ୍ୟ କରିଥିଲେ ।ଗଡ ପବ୍ଲିକ ହସ୍ପିଟାଲର ନର୍ସ କ୍ୱାର୍ଟରରେ ଘରୋଇ ସହାୟକ ଭାବରେ କାର୍ଯ୍ୟ କରିଥିଲେ । ସେ ଜୁନାଗଡକୁ ଯାଇ ଘାଙ୍ଗୀରାମ ଅଞ୍ଚଳରେ ତାଙ୍କ ଭାଇଙ୍କ ସହ ରହୁଥିଲେ । ୧୯୬୪ ମସିହାରେ, ଗୁଜରାଟୀ ଲୋକ ଗାୟକ ହେମୁ ଗଦାଭି ତାଙ୍କ ପ୍ରତିଭାକୁ ଦେଖି ପାଞ୍ଚ ଟଙ୍କା ଦେୟରେ ଅଲ ଇଣ୍ଡିଆ ରେଡିଓ, ରାଜକୋଟ ପାଇଁ ତାଙ୍କର ପ୍ରଥମ ରେକର୍ଡିଂର ବ୍ୟବସ୍ଥା କରିଥିଲେ । ସାମାଜିକ କର୍ମୀ ରତୁଭାଇ ଅଦାନୀ ତାଙ୍କୁ ଦିଲ୍ଲୀ ନେଇଥିଲେ, ଯେଉଁଠାରେ ସେ ଲୋକ ସଙ୍ଗୀତ ମହୋତ୍ସବରେ ପ୍ରଥମ ପୁରସ୍କାର ପାଇଥିଲେ । ମୁମ୍ବାଇରେ ଏକ ମଞ୍ଚରେ ସଙ୍ଗୀତ ପରିବେଷଣ ବେଳେ ସଙ୍ଗୀତକାର କଲ୍ୟାଣଜୀ ତାଙ୍କ କଥା ଶୁଣି ଗୁଜରାଟୀ କଥାଚିତ୍ରରେ ଜଣେ ପ୍ରଚ୍ଛଦପଟ ଗାୟିକା ଭାବରେ ଗୀତ ଗାୟିକା ଡାକିଥିଲେ । ୧୯୭୧ ମସିହାରେ ଗୁଜରାଟି ଚଳଚ୍ଚିତ୍ର ଜେସାଲ ଟୋରାଲ ଥିଲା ତାଙ୍କ ଅଭିନୀତ ପ୍ରଥମ କଥାଚିତ୍ର । ସେ ସଙ୍ଗୀତ ପରିବେଷଣ ପାଇଁ ଭାରତ ଓ ଭାରତ ବାହାରେ ମଧ୍ୟ ଭ୍ରମଣ କରିଥିଲେ । ସେ ପ୍ରଣଲାଲ ଭାୟାସଙ୍କ ସହ ଅନେକ ମଞ୍ଚରେ ସଙ୍ଗୀତ ପରିବେଷଣ କରିଥିଲେ । ସେ ଗୋଣ୍ଡାଲ ନିକଟ ଗୋମଟା ଗାଁର ଏକ ପ୍ରାଥମିକ ବିଦ୍ୟାଳୟରେ କାମ କରୁଥିଲେ । ଦୀର୍ଘ ଦିନର ଅସୁସ୍ଥତା ପରେ ୨୦୧୬ ମସିହାର ମଇ ୧୯ ତାରିଖରେ ତାଙ୍କର ମୃତ୍ୟୁ ହୋଇଥିଲା । ସମ୍ମାନ ସଙ୍ଗୀତ ପରିବେଷଣ ପାଇଁ ତାଙ୍କ ଗସ୍ତ ସମୟରେ ଲଣ୍ଡନରେ ଗୁଜରାଟୀ ସୋସାଇଟିଦ୍ୱାରା ତାଙ୍କୁ ସମ୍ମାନିତ କରାଯାଇଥିଲା । ୧୯୯୦ ମସିହାରେ ତାଙ୍କୁ ଭାରତ ସରକାରଙ୍କ ଚତୁର୍ଥ ସର୍ବୋଚ୍ଚ ନାଗରିକ ପୁରସ୍କାର ପଦ୍ମଶ୍ରୀ ପ୍ରଦାନ କରାଯାଇଥିଲା । ଗୁଜରାଟ ସରକାର ତାଙ୍କୁ ଗୁଜରାଟ ଗୌରବ ପୁରସ୍କର ପ୍ରଦାନ କରିଥିଲେ । ୨୦୧୧ ମସିହାରେ ତାଙ୍କୁ କବି କାଗ ପୁରସ୍କାର ପ୍ରଦାନ କରାଯାଇଥିଲା ।
ଉପେନ୍ଦ୍ର ମହାନ୍ତି  (୧୦ ଜୁଲାଇ ୧୯୨୪ - ୫ ଅଗଷ୍ଟ ୨୦୦୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୫୨ ଓ ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କାକଟପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଉପେନ୍ଦ୍ର ମହାନ୍ତି ୧୯୨୪ ମସିହାର ଜୁଲାଇ ୧୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପ୍ରଭାକର ମହାନ୍ତି ଓ ପତ୍ନୀଙ୍କ ନାମ ସ୍ୱର୍ଣ୍ଣଲତା ମହାନ୍ତି । ରାଜନୈତିକ ଜୀବନ ଉପେନ୍ଦ୍ର ଓଡ଼ିଶା ରାଜନୀତିରେ ପ୍ରଥମେ ଭାରତୀୟ ଜାତୀୟ କଂଗ୍ରେସରେ ଏବଂ ପରେ ଜନ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଭାବରେ ଦୁଇଥର କାର୍ଯ୍ୟ କରିଥିଲେ । ମୃତ୍ୟୁ ଉପେନ୍ଦ୍ର ୨୦୦୯ ମସିହାର ଅଗଷ୍ଟ ୫ ତାରିଖରେ ୮୫ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଅଉରଙ୍ଗାବାଦ ଏକ ଭାରତୀୟ ପୌରପାଳିକା   ଅଟେ । ଏହା ବିହାରର ଔରଙ୍ଗାବାଦ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଅଉରଙ୍ଗାବାଦ ୨୪.୭୫୩୯ ଉତ୍ତର ଅକ୍ଷାଂଶ ଓ ୮୪.୩୭୪୧ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୩୫୪ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଅଉରଙ୍ଗାବାଦ ସହରର ମୋଟ ଜନସଂଖ୍ୟା ୭୯୩୫୧ ଅଟେ । ସେଥି ମଧ୍ୟରୁ ୫୩.୨୯% ଜଣ ପରୁଷ ହୋଇଥିବା ବେଳେ ୪୬.୭୧% ଜଣ ନାରୀ ଅଟନ୍ତି । ଅଉରଙ୍ଗାବାଦର ସାକ୍ଷରତା ହାର ୬୯.୮୬% ଅଟେ । ଏହା ଜାତୀୟ ହାରଠାରୁ ୫.୦୨% ପ୍ରତିଶତ ଅଧିକ ଅଟେ । ସେଥିରୁ ୪୦.୫୨% ପ୍ରତିଶତ ପୁରୁଷ ଓ ୨୯.୩୪% ନାରୀ ଅଟନ୍ତି । ୧୫.୪୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଅଉରଙ୍ଗାବାଦର ସରକାରୀ ଭାଷା ଅଟେ ।
ଗ୍ରେଗୋରୀ ପାଞ୍ଜି ଅନୁସାରେ ୨୨ ଅପ୍ରେଲ ବର୍ଷର ୧୧୨ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୧୧୩ତମ  । ବର୍ଷ ଶେଷ ହେବା ପାଇଁ ଆଉ ୨୫୩ ଦିନ ବାକି ଅଛି ।
ଗାୟତ୍ରୀ ଭରଦ୍ୱାଜ  (ଜନ୍ମ: ୧୭ ଜୁନ ୧୯୯୫) ଜଣେ ଭାରତୀୟ ମଡେଲ୍, ଅଭିନେତ୍ରୀ ଏବଂ ସୁନ୍ଦରୀ ପ୍ରତିଯୋଗୀତାର ବିଜୟିନୀ  । ସେ ଭାରତୀୟ କଥାଚିତ୍ର ଓ ଧାରାବାହିକ ଆଦିରେ କାମ କରନ୍ତି । ଫେମିନା ମିସ୍ ଇଣ୍ଡିଆ ୨୦୧୮ରେ ସେ ନୂଆଦିଲ୍ଲୀରୁ ପ୍ରତିନିଧିତ୍ୱ କରିଥିଲେ, ଯେଉଁଠାରେ ସେ ଫେମିନା ମିସ୍ ଇଣ୍ଡିଆ ମିସ୍ ୟୁନାଇଟେଡ୍ କଣ୍ଟିନେଣ୍ଟସ୍ ୨୦୧୮ ଜିତିଥିଲେ ଏବଂ ମିସ୍ ୟୁନାଇଟେଡ୍ କଣ୍ଟିନେଣ୍ଟସ୍‌ରେ ଭାରତର ପ୍ରତିନିଧିତ୍ୱ କରିଥିଲେ । ପ୍ରାରମ୍ଭିକ ଜୀବନ ଗାୟତ୍ରୀ ଭରଦ୍ୱାଜ ୧୯୯୫ ମସିହାର ଜୁନ ୧୭ ତାରିଖରେ ଦିଲ୍ଲୀରେ ଜନ୍ମଗ୍ରହଣ କରିଥିଲେ । ସେ ୨୦୧୮ ମସିହାରେ କ୍ୟାମ୍ପସ ପ୍ରିନ୍ସେନ୍ ଜରିଆରେ ମଡେଲିଂ ଆରମ୍ଭ କରିଥିଲେ । ଏହାପରେ ସେ ଫେମିନା ମିସ୍ ଇଣ୍ଡିଆ ଦିଲ୍ଲୀ ୨୦୧୮ ଏବଂ ଫେମିନା ମିସ୍ ଇଣ୍ଡିଆ ୨୦୧୮ରେ ଅଂଶଗ୍ରହଣ କରିଥିଲେ । ପେଷା ୨୦୧୮ ମସିହାରେ ସେ ଆକାଶ ପୁରୀଙ୍କ ନାୟିକା ଭାବରେ ଏକ ତେଲୁଗୁ କଥାଚିତ୍ରରେ କାମ କରିବା ପାଇଁ ମନୋନୀତ ହୋଇଥିଲେ । ମାତ୍ର ପରେ ତାଙ୍କ ବଦଳରେ କେଟିକା ଶର୍ମା କାମ କରିଥିଲେ । ୨୦୨୧ ମସିହାରେ ସେ ଭୁବନ ବାମ୍‌ଙ୍କ ନାୟିକା ଭାବରେ ୟୁ-ଟ୍ୟୁବ୍ ସିରିଜ୍ ଢିଣ୍ଢୋରାରେ ଡକ୍ଟର ତାରା ରମପମ ଚରିତ୍ରରେ ଅଭିନୟ କରିଥିଲେ । ୨୦୨୨ ମସିହାରେ ସେ ଲକ୍ଷ୍ମଣ ଉଟେକରଙ୍କ ଇତ୍ତୁ ସି ବାତ୍ ଜରିଆରେ ହିନ୍ଦୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ, ଯେଉଁଥିରେ ସେ ସପ୍ନା ଭୂମିକାରେ ଅଭିନୟ କରିଥିଲେ । ଏହାପରେ ସେ ଇସ୍କ ଏକ୍ସପ୍ରେସରେ ରିତୱିକ ସାହୋରେଙ୍କ ସହିତ ତାନିଆ ଭୂମିକାରେ କାମ କରିଥିଲେ ଏବଂ ହାଇୱେ ଲଭ୍‌ରେ ଇନାୟା ଭୂମିକାରେ ଅଭିନୟ କରିଥିଲେ । ୨୦୨୩ ମସିହାରେ ସେ ରବି ତେଜା ଓ ନୂପୁର ସନନଙ୍କ ସହିତ ତେଲୁଗୁ କଥାଚିତ୍ର ଟାଇଗର ନାଗେଶ୍ୱର ରାଓରେ ଅଭିନୟ କରିଥିଲେ । ସମ୍ବାଦ ଦି ଟାଇମ୍ସ ଅଫ୍ ଇଣ୍ଡିଆର ୨୦୧୮ ମସିହା ପାଇଁ ୫୦ ମୋଷ୍ଟ ଡିଜାୟର୍‌ଏବଲ୍ ଓମେନ୍ ତାଲିକାରେ ଗାୟତ୍ରୀ ୫ମ ସ୍ଥାନରେ ଥିଲେ ।
ନିମୋଥୋରାକ୍ସ  (ଇଂରାଜୀ ଭାଷାରେ ) ନାମ ଦିଆଯାଏ ଯେତେବେଳେ ପ୍ଲୁରା ଅଭ୍ୟନ୍ତରରେ   ଅସାଧାରଣ ବାୟୁ ସଂଗୃହିତ ହୋଇ ଛାତି କାନ୍ଥ   ଓ ଫୁସଫୁସ ସଂଯୋଜନ ଦୂର ହୋଇଯାଏ  । ଲକ୍ଷଣ: ହଠାତ୍ ଛାତିର ଏକ ପାଖରେ ତୀବ୍ର ଯନ୍ତ୍ରଣା ଆରମ୍ଭ ହୋଇ ରୋଗୀ ଅଣନିଶ୍ୱାସୀ   ହୋଇଯାଏ । ଅଳ୍ପ କେତେକ କେଶ୍‌ରେ ନଷ୍ଟ ହୋଇଥିବା ତନ୍ତୁ ସ୍ଥାନରେ ଗୋଟିଏ ଏକ ପାଖିଆ ଭଲ୍‌ଭ ତିଆରି ହୋଇଯିବାଦ୍ୱାରା ଏକ ଅବସ୍ଥା ଉପୁଜେ ଯାହାକୁ ଟେନସନ ନିମୋଥୋରାକ୍ସ କୁହାଯାଏ । ଫୁସଫୁସର ଏହି ଅବସ୍ଥା ଫଳରେ କ୍ରମାଗତ ଅମ୍ଳଜାନ ଅଭାବ   ହୁଏ ଓ ନିମ୍ନ ରକ୍ତଚାପ   ସୃଷ୍ଟି ହୁଏ । ତୁରନ୍ତ ସଫଳ ଚିକିତ୍ସା ନ ପାଇଲେ ରୋଗୀର ମୃତ୍ୟୁ ହୋଇପାରେ । ଛାତିର ଉଭୟ ପାର୍ଶ୍ୱ କ୍ୱଚିତ ଏହି ରୋଗଦ୍ୱାରା ଆକ୍ତାନ୍ତ ହୋଇପାରେ । ଏହି ରୋଗକୁ ସଂକୁଚିତ ଫୁସଫୁସ   ମଧ୍ୟ କୁହାଯାଏ ଯଦିଓ ଏହି ନାମ ଅନ୍ୟ ଏକ ରୋଗକୁ ବୁଝାଏ ଯାହାର ପ୍ରକୃତ ନାମ ଆଟେଲେକ୍ଟାସିସ   । କୌଣସି ଜ୍ଞାତବ୍ୟ କାରଣ ନ ଥିଲେ ଓ ଉଲ୍ଲେଖନୀୟ ଫୁସଫୁସ ରୋଗ ନ ଥାଇ ନିମୋଥୋରାକ୍ସ ରୋଗ ହେଲେ ତାହାକୁ ପ୍ରାଇମେରୀ ବା ପ୍ରାଥମିକ ନିମୋଥୋରାକ୍ସ କୁହାଯାଏ; କୌଣସି ଫୁସଫୁସ ରୋଗ   ଥାଇ ନିମୋଥୋରାକ୍ସ ହେଲେ ତାହାକୁ ସେକେଣ୍ଡାରୀ ନିମୋଥୋରାକ୍ସ କୁହାଯାଏ । ଏହି ରୋଗ ସଙ୍କଟ ସୃଷ୍ଟି କରିବାରେ ଧୂମ୍ରପାନ, ସିଓପିଡି, ଆଜ୍‌ମା ଓ ଯକ୍ଷ୍ମା ମୂଖ୍ୟ ଭୂମିକା ନିଅନ୍ତି । ଏହାର ଅନ୍ୟାନ୍ୟ କାରଣ ମଧ୍ୟରେ ଛାତି ଆଘାତ ବିଶେଷତଃ ବିଷ୍ଫୋଟ ଆଘାତ   ଓ ଚିକିତ୍ସା ଜନିତ ଜଟିଳତାରୁ   ହୋଇପାରେ; ଏଣୁ ଏହି ଦଳକୁ ଆଘାତ ନିମୋଥୋରାକ୍ସ ବା ଟ୍ରମାଟିକ ନିମୋଥୋରାକ୍ସ କୁହାଯାଏ । ନିମୋଥୋରାକ୍ସ ଆକାରରେ ଛୋଟ ଥିଲେ ତାହାର ନିର୍ଣ୍ଣୟ କେବଳ ଶାରୀରିକ ପରୀକ୍ଷାଦ୍ୱାରା କଷ୍ଟସାଧ୍ୟ ହୋଇପାରେ । ଛାତି ଏକ୍ସ‌-ରେ , ସିଟି ସ୍କାନ ବା ଅଲଟ୍ରାସାଉଣ୍ଡ କରି ଏହାର ଉପସ୍ଥିତି ନିର୍ଣ୍ଣୟ କରାଯାଏ । ସମ ଲକ୍ଷଣ ପ୍ରକାଶ କରୁଥିବା ଅନ୍ୟ ରୋଗମାନଙ୍କ ନାମ: ହେମୋଥୋରାକ୍ସ  , ପଲମୋନାରି ଏମ୍ବୋଲିଜ୍ମ   ଓ ହୃଦ୍‌ଘାତ । ଗୋଟିଏ ବଡ଼ ଫୋଟକା ମଧ୍ୟ ଏକ୍ସ-ରେ ଚିତ୍ରରେ ଏକାଭଳି ଦେଖାଯାଏ । ସ୍ୱତଃ ତିଆରି ନିମୋଥୋରାକ୍ସ ବିନା ଚିକିତ୍ସାରେ ଆପେ ଆପେ ଉପଶମ ହୋଇଯାଏ, ତେଣୁ କେବଳ ତାହାକୁ ସମୟକ୍ରମେ ଅନୁଶୀଳନ ଓ ନିୟନ୍ତ୍ରଣ କରାଯାଏ । କୌଣସି ଫୁସଫୁସ ରୋଗ ନ ଥିବା ରୋଗୀଙ୍କ ନିମନ୍ତେ ଏହି ଚିକିତ୍ସା ଯଥେଷ୍ଟ ହୁଏ । ନିମୋଥୋରାକ୍ସ ଆକାର ବଡ଼ ହୋଇଥିଲେ ବା ରୋଗୀ ଅଣନିଶ୍ୱାସୀ ହୋଇଥିଲେ ଆଭ୍ୟନ୍ତରୀଣ ବାୟୁ କାଢ଼ିଦିଆଯାଏ ସିରିଞ୍ଜ ସାହାଯ୍ୟରେ ବା ଏକ ପଥ ଭଲ୍‌ଭ  ଥିବା ଛାତି ନଳୀ ସାହାଯ୍ୟରେ । ଏହି ରୋଗ ବାରମ୍ବାର ହେଲେ ଅଥବା ନଳୀ ନିସ୍କାଷନ ଅସଫଳ ହେଲେ ଅପରେଶନ କରାଯାଏ । ଦୁଇ ପ୍ରକାର ଅପରେଶନ ଉପଲବ୍ଧ ଅଛି; ଗୋଟିକରେ ପ୍ଲୁରାର ଉଭୟ ସ୍ତର ଲାଖିଯିବା   ବନ୍ଦବୋସ୍ତ କରାଯାଏ, ଯାହାକୁ ପ୍ଲୁରୋଡେସିସ ଅପରେଶନ କୁହାଯାଏ, ଅନ୍ୟ ପନ୍ଥାରେ ପ୍ଲୁରାକୁ କାଢ଼ିଦିଆଯାଏ । ବର୍ଷକୁ ଏକ ଲକ୍ଷ ଲୋକରେ ପ୍ରାୟ ୧୭ରୁ ୨୩ ଜଣକୁ ଏହି ରୋଗ ହୁଏ । ମହିଳାଙ୍କ ଅପେକ୍ଷା ପୁରୁଷମାନଙ୍କୁ ଏହି ରୋଗ ଅଧିକ ହୁଏ ।
ଭାରତୀୟ ଉପ-ମହାଦ୍ୱୀପ, ଓଡ଼ିଶା, ନେପାଳ, ବଙ୍ଗଳାଦେଶ ଗୁଡିକୁ ସାମିଲ କରି ଖୁଆ ଭାରତୀୟ ଉପ-ମହାଦ୍ୱୀପର ବ୍ୟଞ୍ଜନରେ ବ୍ୟାପକ ରୂପେ ବ୍ୟବହାର ହେଉଥିବା ଉତ୍ପାଦ ଅଟେ । ଏହା ସାଧାରଣତଃ କ୍ଷୀରରୁ ପ୍ରସ୍ତୁତ ହୋଇଥାଏ । ପ୍ରସ୍ତୁତି ପ୍ରଣାଳୀ ଖୁଆ ପ୍ରସ୍ତୁତି ପାଇଁ ସର୍ବପ୍ରଥମେ ଖୀରକୁ ଏକ ପାତ୍ରରେ ଗରମ କରିଦିଆ ଯିବ । ଏହାକୁ କମ ଆଞ୍ଚରେ ଧିରେ ଧିରେ ଖୀର ଗରମ ହୋଇ କ୍ରମଶଃ ଫୁଟିବାକୁ ଲାଗିବ । କିଛି ସମୟ ପରେ ଏକ ବଡ଼ ଚାମଚରେ ଧିରେ ଧିରେ ଘାଣ୍ଟିଦିଆ ଯାଉ ଯାହାଦ୍ୱାରା ଖୀର ପାତ୍ରରେ ନ ଲାଗିଯାଉ । ଖୀର ସମ୍ପୁର୍ଣ୍ଣ ଋପେ ବହଳିଆ ହେବା ପର୍ଯ୍ୟନ୍ତ ଘଣ୍ଟାଯିବ । କିଛି ସମୟପରେ ଏହା ସମ୍ପୁର୍ଣ୍ଣ ଭାବେ ଜମାଟ ବାନ୍ଧିବା ପରି ହୋଇଯିବ । ପରେ ଏହାକୁ ପାତ୍ରରୁ କାଢି ଥଣ୍ଡା କରିଦିଆ ଯିବ । ଥଣ୍ଡା ହେବା ପରେ ଏହା ଦାନା ଶଦୃସ ହୋଇଯିବ । ଯାହା ଏବେ ବ୍ୟବହାର ଯୋଗ୍ୟ ।
ମୁସେଓ ସୋମାୟା ମେକ୍ସିକୋ ସହରରେ ଥିବା ଏକ ବ୍ୟକ୍ତିଗତ ସଂଗ୍ରହାଳୟ । ଏହା ଏକ ଅଣଲାଭକାରୀ ସାଂସ୍କୃତିକ ଅନୁଷ୍ଠାନ ଓ ମେକ୍ସିକୋ ସହରରେ ଏହାର ଦୁଇଟି ସଂଗ୍ରହାଳୟ ରହିଛି - ପ୍ଲାଜା କାରସୋ ଏବଂ ପ୍ଲାଜା ଲରେଟୋ । ଏଥିରେ ୩୦ ଶତାବ୍ଦୀର ୬୬,୦୦୦ରୁ ଅଧିକ ଚିତ୍ର କାମ ରହିଛି । ଏଥି ମଧ୍ୟରେ ପୂର୍ବ-ହିସପାନିକ ମେସୋଆମେରିକା, ୧୯ଶ-୨୦ଶ ଶତକର ମେକ୍ସିକୀୟ ଚିତ୍ର ଏବଂ ଅନେକ ଇଉରୋପୀୟ ଆଧୁନିକ ଚିତ୍ରକଳାର ପୁରାତନ ବିଖ୍ୟାତ ଚିତ୍ରକରଗଣ ଯଥା ଅଗଷ୍ଟେ ରୋଡିନ, ସାଲଭାଡର ଡାଲି, ବାର୍ଟୋଲୋମ ଏଷ୍ଟେବାନ ମୁରିଲୋ ଏବଂ ଟିଣ୍ଟୋରେଟୋଙ୍କ ଚିତ୍ରକଳା ପ୍ରଦର୍ଶିତ । ଏହା ଏହି ଧରଣର ସଂଗ୍ରହାଳୟ ଭିତରୁ ଶ୍ରେଷ୍ଠ ଭାବେ ବିବେଚିତ । ସଂଗ୍ରହାଳୟଟି ୧୯୯୯ରେ ପରଲୋକଗାମୀ ସୌମାୟା ଡୋମିଟଙ୍କ ନାମାନୁସାରେ ନାମିତ । ଡୋମିଟ ସଂଗ୍ରହାଳୟର ପ୍ରତିଷ୍ଠାତା କାର୍ଲୋସ ସ୍ଲିମଙ୍କ ଧର୍ମପତ୍ନୀ । ପ୍ଲାଜାକାରସୋର ପ୍ରତିଷ୍ଠା ବର୍ଷ ୨୦୧୧ ମସିହାରେ ସଂଗ୍ରହାଳୟଟିରେ ୮୩୩,୧୯୬ ଜଣ ପରିଦର୍ଶକ ଯୋଗଦେଇଥିଲେ । ୨୦୧୨ ମସିହାରେ ୧ ମିଲିଅନ ଓ ୨୦୧୩ ମସିହାରେ ମଧ୍ୟ ସମାନ ସଂଖ୍ୟକ ଦର୍ଶକ ଯୋଗଦେଇଥିଲେ । ଏହା ମେକ୍ସିକୋର ସର୍ବାଧିକ ପରିଦର୍ଶକ ଆସୁଥିବା ଚିତ୍ରକଳା ସଂଗ୍ରହାଳୟ ଏବଂ ବିଶ୍ୱର ସର୍ବାଧିକ ପରିଦର୍ଶକ ଆସୁଥିବା ସଂଗ୍ରହାଳୟମାନଙ୍କ ମଧ୍ୟରେ ୫୬ତମ ସ୍ଥାନରେ ରହିଛି ।
ଯୁଗଳ ଦେବତା ଜଣେ ଜଣାଶୁଣା ଓଡ଼ିଆ ଚଳଚ୍ଚିତ୍ର ଚିତ୍ରତ୍ତୋଳକ, ପ୍ରଯୋଜକ ଓ ନିର୍ଦ୍ଦେଶକ ଅଟନ୍ତି ।
ବିଦ୍ୟୁତ ରଞ୍ଜନ ଷଡ଼ଙ୍ଗୀ  (ଜନ୍ମ: ୨୦ ଜୁଲାଇ ୧୯୬୨) ଜଣେ ଭାରତୀୟ ଓକିଲ ଓ ଓଡ଼ିଶା ଉଚ୍ଚ ନ୍ୟାୟାଳୟର ଜଣେ ବିଚାରପତି  । ସେ ୧୯୮୫ ମସିହାରେ ଓଡ଼ିଶା ଉଚ୍ଚ ନ୍ୟାୟାଳୟ, କଟକ ଏବଂ ସୁପ୍ରିମକୋର୍ଟ, ନୂଆଦିଲ୍ଲୀରେ ନିୟମିତ ଓକିଲାତି ଆରମ୍ଭ କରି ପରେ ଓଡ଼ିଆ ଉଚ୍ଚ ନ୍ୟାୟାଳୟରେ ବିଚାରପତି ଭାବେ ନିଯୁକ୍ତ ହୋଇଥିଲେ ଓ ସେଠାରେ କାର୍ଯ୍ୟକାରୀ ମୁଖ୍ୟ ବିଚାରପତି ଦାୟିତ୍ୱ ଗ୍ରହଣ କରିଥିଲେ । ଜୀବନୀ ବିଦ୍ୟୁତ ରଞ୍ଜନ ଷଡ଼ଙ୍ଗୀ ୧୯୬୨ ମସିହା ଜୁଲାଇ ୨୦ରେ ନୟାଗଡ଼ ଜିଲ୍ଲାର ଓଡ଼ଗାଁର ପଣ୍ଟିଖରୀ ଶାସନ ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ବାଞ୍ଛାନିଧି ଷଡ଼ଙ୍ଗୀ ଥିଲେ ଓଡ଼ିଶା ସରକାରଙ୍କ ପୂର୍ବତନ ଆର୍ଥିକ ପରାମର୍ଶ ଦାତା ଏବଂ ମାତା ଶୈଳବାଳା ଷଡ଼ଙ୍ଗୀ ଜଣେ ଗୃହିଣୀ ଥିଲେ । ସେ ନିରୁପମା ଷଡ଼ଙ୍ଗୀଙ୍କୁ ବିବାହ କରିଥିଲେ । ଶିକ୍ଷା ମାଟ୍ରିକ ପରୀକ୍ଷାରେ ଉତ୍ତୀର୍ଣ୍ଣ ହେବା ପରେ ସେ ବକ୍ସି ଜଗବନ୍ଧୁ ବିଦ୍ୟାଧର ମହାବିଦ୍ୟାଳୟରେ ବାଣିଜ୍ୟ (ସମ୍ମାନ) ଅଧ୍ୟୟନ କଲେ  । ଏହାପରେ ଉତ୍କଳ ବିଶ୍ୱବିଦ୍ୟାଳୟ ଅଧୀନରେ ମଧୁସୂଦନ ଆଇନ ବିଶ୍ୱବିଦ୍ୟାଳୟରୁ ସେ ଆଇନରେ ସ୍ନାତକ  ଏବଂ ସ୍ନାତକୋତ୍ତର  ଡିଗ୍ରୀ ହାସଲ କଲେ । ସେ ସମ୍ବଲପୁର ବିଶ୍ୱବିଦ୍ୟାଳୟରୁ ଆଇନରେ ଡକ୍ଟରେଟ ଉପାଧି ପାଇଥିଲେ । ବୃତ୍ତିଗତ ଜୀବନ ୧୯୮୫ ଡିସେମ୍ବରରେ ଆଇନ ବ୍ୟବସାୟରେ ଯୋଗ ଦେଇ ସେ ଓଡ଼ିଶା ଉଚ୍ଚ ନ୍ୟାୟାଳୟ, କଟକ ଏବଂ ସୁପ୍ରିମକୋର୍ଟ, ନୂଆଦିଲ୍ଲୀରେ ନିୟମିତ ଓକିଲାତି ଆରମ୍ଭ କଲେ । ଓକିଲାତି କରିବା ସମୟରେ ସେ ଓଡ଼ିଶା ହାଇକୋର୍ଟ ବାର ଆସୋସିଏସନ, ସିଭିଲ କୋର୍ଟ ବାର ଆସୋସିଏସନ, କ୍ରାଇମବ୍ରାଞ୍ଚ ବାର ଆସୋସିଏସନ ଏବଂ ସେଣ୍ଟ୍ରାଲ ଟ୍ରିବ୍ୟୁନାଲରେ ବାର ଆସୋସିଏସନର ସଦସ୍ୟ ଥିଲେ । ଜଣେ ଆଇନଜୀବୀ ଭାବରେ ବରିଷ୍ଠ ଓକିଲ ଗଙ୍ଗାଧର ରଥଙ୍କ ଜୁନିୟର ଭାବେ ଆଇନର ପ୍ରାୟ ସମସ୍ତ ଶାଖାରେ ଯଥା: ଦେୱାନୀ, ଅପରାଧିକ, ସାମ୍ବିଧାନିକ, ରାଜସ୍ୱ, ଟିକସ, ଶ୍ରମ, ସେବା, ଖଣି, ଶିକ୍ଷା, ବିଦ୍ୟୁତ୍, ବୀମା, ବ୍ୟାଙ୍କିଙ୍ଗ୍, ଟେଲିଫୋନ୍, ନିର୍ବାଚନ ସମ୍ବନ୍ଧୀୟ ମକଦ୍ଦମା ପରିଚାଳନା କରିଥିଲେ । ପରବର୍ତ୍ତୀ ସମୟରେ ସେ ବିଭିନ୍ନ ବେସରକାରୀ ସଂସ୍ଥା, ନିଗମ, ସରକାରୀ ଅଣ୍ଡରଟେକିଂ, ବ୍ୟାଙ୍କ, ବୀମା କମ୍ପାନୀ, ବିଦ୍ୟାଳୟର ପରିଚାଳନା କମିଟି, କଲେଜର ପରିଚାଳନା ସଂସ୍ଥା, ଓଡ଼ିଶାର ଲୋକପାଲ, ମାନବ ଅଧିକାର ଆୟୋଗ, ଜମି ଅଧିଗ୍ରହଣ ଅଧିକାରୀ, ଜାତୀୟ ରାଜପଥ ପ୍ରାଧିକରଣ ଇତ୍ୟାଦି ପାଇଁ ବିଭିନ୍ନ ଅଦାଲତରେ ହାଜର ହୋଇ ମକଦ୍ଦମା ପରିଚାଲନା କରିଛନ୍ତି । ଏହା ଛଡ଼ା ଟ୍ରିବ୍ୟୁନାଲ, ଉଚ୍ଚ ନ୍ୟାୟାଳୟ ଏବଂ ଉଚ୍ଚତମ ନ୍ୟାୟାଳୟର ବହୁ ଗୁରୁତ୍ୱପୂର୍ଣ୍ଣ ମାମଲାରେ ଅଦାଲତକୁ ସହାୟତା କରିବା ପାଇଁ ଆର୍ବିଟ୍ରେଟର, ଆଡଭୋକେଟ୍ କମିଶନ ଏବଂ ଆମିକସ୍ କ୍ୟୁରି ଭାବରେ ନିଯୁକ୍ତ ମଧ୍ୟ ହୋଇଛନ୍ତି । ୨୦୧୩ ଜୁନ ୨୦ରେ ସେ ଓଡ଼ିଶା ଉଚ୍ଚ ନ୍ୟାୟାଳୟର ସ୍ଥାୟୀ ବିଚାରପତି ଭାର ଗ୍ରହଣ କରିଥିଲେ । ପୂର୍ବତନ ମୁଖ୍ୟ ବିଚାରପତି ଶୁଭାଶିଷ ତାଳପତ୍ରଙ୍କ ଅବସର ପରେ ୨୦୨୩ ଅକ୍ଟୋବର ୪ରେ ସେ ଏଠାର ବରିଷ୍ଠ ବିଚାରପତି ଭାବେ କାର୍ଯ୍ୟକାରୀ ମୁଖ୍ୟ ବିଚାରପତି ଭାବେ କାର୍ଯ୍ୟଭାର ଗ୍ରହଣ କରିଥିଲେ । ଡ଼ିସେମ୍ବର ୨୦୨୩ରେ ଜଷ୍ଟିସ ଷଡ଼ଙ୍ଗୀଙ୍କୁ ଝାଡ଼ଖଣ୍ଡ ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି ଭାବେ ନିଯୁକ୍ତି ଦିଆଯାଇଛି । ସମ୍ମାନ ଓକିଲ ଭାବରେ ଉଲ୍ଲେଖନୀୟ ପ୍ରଦର୍ଶନ ଏବଂ ବୃତ୍ତିଗତ ଉତ୍କର୍ଷତା ପାଇଁ ୨୦୦୨ ମସିହାର ତାଙ୍କୁ ହରିହରନ ମୁଖାର୍ଜୀ ମେମୋରିଆଲ ଆୱାର୍ଡ଼ ସହ ସ୍ୱର୍ଣ୍ଣ ପଦକଦ୍ୱାରା ସମ୍ମାନିତ କରାଯାଇଥିଲା ।
ମୁକେଶ କୁମାର ପାଳ  (ଜନ୍ମ: ୩୦ ଜାନୁଆରୀ ୧୯୮୩) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ମୁକେଶ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୧୯ ମସିହାରେ ହୋଇଥିବା ଓଡ଼ିଆ ବିଧାନ ସଭା ନିର୍ବାଚନରେ ସେ ପାଲଲହଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ମୁକେଶ କୁମାର ପାଳ ୧୯୮୩ ମସିହାର ଜାନୁଆରୀ ମାସ ୩୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବସନ୍ତ ବିହାରୀ ପାଳ । ତାଙ୍କର ଶିକ୍ଷାଗତ ଯୋଗ୍ୟତା ବିଜ୍ଞାନରେ ସ୍ନାତକ । ରାଜନୈତିକ ଜୀବନ ମୁକେଶ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେଡିର ପ୍ରାର୍ଥୀ ଭାବରେ ପାଲଲହଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୬୩,୯୯୭ ଖଣ୍ଡ ଭୋଟ୍ ପାଇ ୨ୟ ସ୍ଥାନରେ ଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପାର୍ଥୀ ଅଶୋକ ମହାନ୍ତିଙ୍କ ଠାରୁ ୭,୫୬୩ ଖଣ୍ଡ ଭୋଟ୍‌ରେ ପରାସ୍ତ ହୋଇଥିଲେ ।
ରେବଥୀ ଏସ୍ କାମତ  (ଜନ୍ମ ୧୯୫୫) ଜଣେ ଭାରତୀୟ ସ୍ଥପତି ଓ ଦିଲ୍ଲୀରେ ବାସ କରୁଥିବା ଜଣେ ଯୋଜନାକାର  । ସେ ଭାରତର କାଦୁଅ ସ୍ଥାପତ୍ୟର ଜଣେ ଅଗ୍ରଣୀ ସ୍ଥପତି । ଅନ୍ୟ ପକ୍ଷରେ ସେ ଭାରତରେ ସବୁଠାରୁ ଉଚ୍ଚ କଳଙ୍କିହୀନ ଇସ୍ପାତ କୋଠା ତିଆରି କରିଥିଲେ । ଆଦ୍ୟ ଜୀବନ ରେବଥୀ କାମତ ଓଡ଼ିଶାର ଭୁବନେଶ୍ୱରରେ ଏକ ତାମିଲ୍ ପରିବାରରେ ଜନ୍ମ ହୋଇଥିଲେ । ସେ ତାଙ୍କର ଆଦ୍ୟ ଜୀବନ ବାଙ୍ଗାଲୋର ଓ ମହାନଦୀ କୂଳର ଆଦିବାସୀ ଅଞ୍ଚଳରେ ବିତାଇଥିଲେ, ଯେଉଁଠାରେ ତାଙ୍କ ବାପା ହୀରାକୁଦ ବନ୍ଧରେ ଯନ୍ତ୍ରୀ ଭାବେ କାମ କରୁଥିଲେ । ଏହି ଆରମ୍ଭ ସମୟ ତାଙ୍କ ମନରେ ପ୍ରକୃତି, ଲୋକ ଓ ଜୀବନ ଉପରେ ଗଭୀର ପ୍ରଭାବ ପକାଇଥିଲା । ଶିକ୍ଷା ଓ ଆଦ୍ୟ ବୃତ୍ତି ସେ ଦିଲ୍ଲୀସ୍ଥିତ ସ୍କୁଲ୍ ଅଫ୍ ପ୍ଲାନିଂ ଏଣ୍ଡ୍ ଆର୍କିଟେକ୍ଚର୍ରୁ ସ୍ଥାପନାରେ ତାଙ୍କର ସ୍ନାତ୍ତକ ୧୯୭୭ରେ ପାଇଥିଲେ ଓ ସ‌ହର ତ୍ଥା ଆଞ୍ଚଳିକ କୌଶଳରେ ୧୯୮୧ରେ ସ୍ନାତ୍ତକୋତର ପାଇଥିଲେ । ସ୍ନାତ୍ତକ ପରେ ସେ ଷ୍ଟେଇନ୍, ଦୋଶୀ ଓ ଭଲ୍ଲାଙ୍କ ସ‌ହ ଏକ ବର୍ଷ ଓ ପରେ ରଶିକ୍ ଇଣ୍ଟର୍‌ନ୍ୟାସ୍‌ନାଲ୍, ଆର୍କିଟେକ୍ଚର୍ ଏଣ୍ଡ ଫର୍ଣ୍ଣିଚର୍ ଡିଜାଇନର୍‌ସ, ନୂଆଦିଲ୍ଲୀରେ କାମ କରିଥିଲେ । ୧୯୭୯ରେ ସେ, ବସନ୍ତ କାମଥ, ରୋମି ଖୋସ୍‌ଲା ଓ ନରେନ୍ଦ୍ର ଡେଙ୍ଗଲେଙ୍କ ସ‌ହଭାଗୀତାରେ କରାଯାଇଥିବା ଦି ଗ୍ରୁପ୍     &  ରେ କାମ କରିଥିଲେ । ସେ ମଧ୍ୟ ୧୯୮୧ରେ ନ୍ୟାସ୍‌ନାଲ୍ ଇନ୍‌ଷ୍ଟିଚ୍ୟୁଟ୍ ଅଫ୍ ଅର୍ବାନ୍ ଆଫେୟାର୍‌ସ ପାଇଁ କାର୍ଯ୍ୟ କରିଥିଲେ । ସ୍କୁଲ୍ ଅଫ୍ ପ୍ଲାନିଂ ଏଣ୍ଡ୍ ଆର୍କିଟେକ୍‌ଚର୍, ନୂଆଦିଲ୍ଲୀରେ ୧୯୮୪-୮୭ରେ ସେ ପରିଦର୍ଶକ ଅଧ୍ୟାପକ ଓ ୧୯୮୭-୯୧ରେ ସ‌ହ ଅଧ୍ୟାପକ ଥିଲେ । ସ୍ଥାପତ୍ୟ ଅଭ୍ୟାସ ୧୯୮୧ରେ ସେ ବସନ୍ତ କାମାଥ୍‌ଙ୍କ ସ‌ହ ମିଶି ରେବଥୀ ଏଣ୍ଡ୍ ବସନ୍ତ କାମାଥ୍ ନାମରେ ଏକ ଫାର୍ମ୍ ଖୋଲିଥିଲେ, ଯାହା ୨୦୦୫ରେ କାମାଥ୍ ଡିଜାଇନ୍ ଷ୍ଟୁଡ଼ିଓ- ଆର୍କିଟେକ୍ଚର୍, ପ୍ଲାନିଂ ଏଣ୍ଡ୍ ଏନ୍‌ଭର୍‌ମେଣ୍ଟ୍ ନାମରେ ପରିଚିତ ହେଲା । ଏହି ଷ୍ଟୁଡ଼ିଓ ସାମାଜିକ, ଅର୍ଥନୈତିକ ଓ ଭୌଗୋଳିକ ଚିନ୍ତାଧାରା ଉପରେ କାମ କରିଛି । ୧୯୮୩ର ଦିଲ୍ଲୀର ଶାଦୀପୁର ଡିପୋଟ୍ ନିକଟବର୍ତ୍ତୀ ଆନନ୍ଦଗ୍ରାମ ବସ୍ତି ସଂରକ୍ଷଣ ପ୍ରୋଯେକ୍ଟ ଅନ୍ୟତମ । ରେବଥୀ କାମାଥ୍ ତାଙ୍କ ବିବର୍ତ୍ତନ ଗୃହ ତ‌ଥ୍ଯ ପାଇଁ ପ୍ରସିଦ୍ଧ । ସେ ବ୍ୟକ୍ତିଗତ ଚାହିଦା ଜାଣିବା ପାଇଁ ୩୫୦ ପରିବାରକୁ ଦେଖା କରିଥିଲେ ଓ ସେମାନଙ୍କୁ ପ୍ରଥମ ଗୃହ ଦେଇଥିଲେ । ତାଙ୍କର ତିନୋଟି ପ୍ରକଳ୍ପ ଆଗା ଖାନ୍ ସମ୍ମାନ ପାଇଁ ମନୋନୀତ ହୋଇଥିଲା ।ସେଗୁଡ଼ିକ ହେଲେ, ଦିଲ୍ଲୀର ଅକ୍ଷୟ ପ୍ରତିଷ୍ଠାନ, ମହେଶ୍ୱରଠାରେ ଗୋଷ୍ଠୀ କେନ୍ଦ୍ର, ଓ ହଜ୍ ଖାସ୍‌, ଦିଲ୍ଲୀର ନାଲିନ୍ ତୋମାର୍ । ରେବଥୀ ୧୯୮୬ରେ ପ୍ୟାରିସ୍‌ରେ ଭାରତର ଉତ୍ସବ ପାଇଁ ଭାରତରେ ପାରମ୍ପରିକ ସ୍ଥାପତ୍ଯ ପ୍ରଦର୍ଶନୀ ପାଇଁ ଅବଦାନ କରିଥିଲେ । ସେ ମଧ୍ଯ ଏଟର୍‌ନାଲ୍ ଗାନ୍ଧୀ ମଲ୍ଟିମିଡ଼ିଆ ମ୍ୟୁଜିୟମ୍‌ ପାଇଁ ଡିଜାଇନ୍ ଦଳ ଅବଦେନ କରିଥିଲେ । ସେ ମଧ୍ୟ ୨୦୦୩ରେ   ପାଇଁ କ୍ରାଫ୍ଟ୍: ଏ ଟୁଲ୍ ଫର୍ ସୋସିଆଲ୍ ଚେଞ୍ଜ୍ ପ୍ରଦର୍ଶନୀ ପାଇଁ କୋ-କ୍ୟୁରେଟର୍ ଓ ଡିଜାଇନର୍ ଥିଲେ । ସେ ବର୍ତ୍ତମାନ ଭୋପାଳର ଆଦିବାସୀ ଐତିହ୍ୟ ପାଇଁ ସଂଗ୍ରହାଳୟ, ଦିଲ୍ଲୀର ସନ୍ଧାନ କେନ୍ଦ୍ର ଗ୍ନୋଷ୍ଟିକ୍ କେନ୍ଦ୍ର, ଓ ଯୌଗିକ ବିଜ୍ଞାନ ପାଇଁ ଜୀବା ୱେଲ୍‌ନେସ୍ ସେଣ୍ଟର୍ ଓ ଜୀବା ବିଶ୍ୱବିଦ୍ୟାଳୟ ।
୨ ଚକ୍‌ଲେଟ୍, ୨୦୨୧ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅକ୍ଷୟ ପରିଜା । ସୁଶାନ୍ତ ମଣି ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଲୋହିତାକ୍ଷ ପଟ୍ଟନାୟକ ଓ ସ୍ୱପ୍ନା ପ୍ରିୟଦର୍ଶିନୀ । ନିତୁ ସିଂହ, ଚିତ୍ତରଞ୍ଜନ ତ୍ରିପାଠୀ, ଲିଙ୍କନ ପଟ୍ଟନାୟକ, ରଶ୍ମି, କୁହୁ, ରାହୁଲ, ବିନୟ ଦେ, ଦିଲ୍ଲୀପ ଚୌଧୁରୀ, ଗିତିମୟ ନନ୍ଦ, ଇଶା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିର ୨୦୨୧ ମସିହାର ନଭେମ୍ବର ୫ ତାରିଖରେ ଓଡ଼ିଆ ଓଟିଟି ପ୍ଲାଟଫର୍ମ କଞ୍ଚାଲଙ୍କାରେ ମୁକ୍ତିଲାଭ କରିଥିଲା ।
ଶାହାବାଦ, ଗୁଲବର୍ଗା ଏକ ଭାରତୀୟ ସହର ଅଟେ । ଏହା କର୍ଣ୍ଣାଟକର ଗୁଲ୍ବର୍ଗ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଶାହାବାଦ, ଗୁଲବର୍ଗା ୧୭.୧୨୫୬ ଉତ୍ତର ଅକ୍ଷାଂଶ ଓ ୭୬.୯୪୦୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୬୬୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଶାହାବାଦ, ଗୁଲବର୍ଗା ସହରର ମୋଟ ଜନସଂଖ୍ୟା ୫୦୫୮୭ ଅଟେ । ସେଥି ମଧ୍ୟରୁ ୫୧.୩୬% ଜଣ ପରୁଷ ହୋଇଥିବା ବେଳେ ୪୮.୬୪% ଜଣ ନାରୀ ଅଟନ୍ତି । ଶାହାବାଦ, ଗୁଲବର୍ଗାର ସାକ୍ଷରତା ହାର ୫୭.୫୦% ଅଟେ । ଏହା ଜାତୀୟ ହାରଠାରୁ ୭.୩୪% ପ୍ରତିଶତ ଅଧିକ ଅଟେ । ସେଥିରୁ ୩୪.୦୦% ପ୍ରତିଶତ ପୁରୁଷ ଓ ୨୩.୫୦% ନାରୀ ଅଟନ୍ତି । ୧୫.୪୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା କନ୍ନଡ ଶାହାବାଦ, ଗୁଲବର୍ଗାର ସରକାରୀ ଭାଷା ଅଟେ ।
ବୁଲିମିଆ ନର୍ଭୋସା ବା କେବଳ ବୁଲିମିଆ ଏକ ଖାଇବା ବିକାର ଯେଉଁଥିରେ ଲୋକ ପେଟ ଠୁସିକରି ଖାଏ ଓ ତାପରେ ପେଟ ସଫା କରିବାକୁ   ଚେଷ୍ଟା କରାଯାଏ । ଏପରି ଖାଇବାକୁ ଇଂରାଜୀ ଭାଷାରେ ଏହାକୁ ବିଙ୍ଗ ଇଟିଙ୍ଗ   କୁହାଯାଏ ଯେଉଁଥିରେ ବ‌ହୁତ ପରିମାଣର ଖାଦ୍ୟ ଅଳ୍ପ ସମୟରେ ଖିଆଯାଏ । ପେଟ ସଫା କରିବା ଅର୍ଥ ଖାଇଥିବା ପଦାର୍ଥକୁ କୌଣସି ଉପାୟରେ ଦେହରୁ ବାହାର କରିବା । ଏହା ବାନ୍ତିଦ୍ୱାରା ବା ରେଚକଦ୍ୱାରା  (ଝାଡ଼ା କରେଇବା ଔଷଧ) କରାଯାଏ  । ଓଜନ ହ୍ରାସ କରିବାର ଉପାୟ ମଧ୍ୟରେ ଉପବାସ, ମୂତ୍ରକାରକ ଔଷଧ ଓ ଉତ୍ତେଜକ ଔଷଧ ବ୍ୟବ‌ହାର ତ‌ଥା ଅତ୍ୟଧିକ ବ୍ୟାୟାମ କରିବା । ବୁଲିମିଆ ରୋଗୀଙ୍କ ମଧ୍ୟରୁ ଅଧିକାଂଶ ଲୋକଙ୍କର ସାଧାରଣ ଓଜନ ଥାଏ । ବାନ୍ତି କରେଇବା ଫଳରେ ଦାନ୍ତ ଭାଙ୍ଗିଯାଏ ଓ ହାତମୁଠା ଗଣ୍ଠିମାନଙ୍କର ମୋଟାଚମ ହୋଇଯାଏ ଯାହାକୁ ରସେଲ ଚିହ୍ନ କ‌ହ‌ନ୍ତି । କେତେକ ମାନସିକ ରୋଗ  (ଯଥା- ଅବସାଦ, ଉତ୍କଣ୍ଠା, ଡ୍ରଗ ଓ ଆଲକୋହୋଲ ସେବନ) ସ‌ହିତ ବୁଲିମିଆ ସାଥୀ ହୋଇଥାଏ  । ଏହା ସ‌ହିତ ଆତ୍ମହତ୍ୟା ପ୍ରବଣତା ଓ ନିଜର କ୍ଷତି କରିବା ପ୍ରବଣତା ଦେଖାଯାଏ । ବୁଲିମିଆ ଥିବା ଲୋକର ନିକଟ ସମ୍ପର୍କୀୟମାନଙ୍କର ଏହି ରୋଗ ଅଧିକ ହୁଏ । ଜେନେଟିକ କାରଣ ଯୋଗୁ ୩୦ରୁ ୮୦ % ରୋଗ ହୁଏ । ଅନ୍ୟାନ୍ୟ ସଙ୍କଟପ୍ରଦ କାରଣମାନଙ୍କ ନାମ: ମନୋବୈଜ୍ଞାନିକ ଚାପ, ଦେହ ସମ୍ବନ୍ଧୀୟ ସାଂସ୍କୃତିକ ଚାପ, ସ୍ୱଳ୍ପ ଆତ୍ମ ସମ୍ମାନ ଓ ମୋଟାପଣ । ସଂସ୍କୃତି ଓ ଓଜନ ବିଷୟରେ ଚିନ୍ତାଗ୍ରସ୍ତ ପିତାମାତା ମଧ୍ୟ ରୋଗ ସଙ୍କଟରେ ସାହାଯ୍ୟ କରନ୍ତି । ରୋଗୀର ମେଡିକାଲ ଇତିହାସ ଉପରେ ରୋଗ ନିର୍ଣ୍ଣୟ ପର୍ଯ୍ୟବସିତ ହେଲେ ମଧ୍ୟ ଏହା ଏକ କଷ୍ଟକର ବ୍ୟାପାର ଯେହେତୁ ରୋଗୀ ନିଜର ଖାଦ୍ୟାଭ୍ୟାସ ଓ ରେଚକ ଅଭ୍ୟାସ ଲୁଚାଏ । ଅଧିକନ୍ତୁ ବୁଲିମିଆ ନିର୍ଣ୍ଣୟ ପୂରବାରୁ ଆନୋରେକ୍ସିଆ ନର୍ଭୋସା ନିର୍ଣ୍ଣୟ ସମ୍ଭାବନା ଅଧିକ ହୋଇଯାଏ । ସମାନ ଧରଣର ଅନ୍ୟ ରୋଗମାନଙ୍କର ନାମ: ବିଙ୍ଗ ଇଟିଙ୍ଗ ଡିଜଅର୍ଡ଼ର, କ୍ଲେଇନ-ଲେଭିନ ସିଣ୍ଡ୍ରୋମ ଓ ବର୍ଡ଼ରଲାଇନ ପରସନାଲିଟି ଡିଜଅର୍ଡ଼ର । କଗନିଟିଭ ବ୍ୟବ‌ଃହାରିକ ଥେରାପି ବୁଲିମିଆର ପ୍ରଥମିକ ଚିକିତ୍ସା । ସିଲେକ୍ଟିଭ ସେରୋଟୋନିନ ରିଅପଟେକ ଇନହିବିଟରସ  (ଏସଏସଆରଆଇ) ବା ଟ୍ରାଇସାଇକ୍ଲିକ ଆଣ୍ଟିଡିପ୍ରେସାଣ୍ଟ ଭଳି ଆଣ୍ଟିଡିପ୍ରେସାଣ୍ଟ ଔଷଧ ମଧ୍ୟମ ଧରଣର ଉପକାର କରେ  । ଅନୋରେକ୍ସିଆ ନର୍ଭୋସା ଅପେକ୍ଷା ବୁଲିମିଆର ଫଳାଫଳ ଅଧିକ ଭଲ ହେଲେ ମଧ୍ୟ ମୃତ୍ୟୁ ସଙ୍କଟ ସାଧାରଣ ଜନସଂଖ୍ୟାଠରୁ ଅଧିକ ଥାଏ । ଚିକିତ୍ସାର ୧୦ ବର୍ଷ ପରେ ୫୦ % ସମ୍ପୁର୍ଣ୍ଣ ଆରୋଗ୍ୟ ଲାଭ କରନ୍ତି । ସନ ୨୦୧୩ରେ ପୃଥିବୀରେ ୬.୫ ନିୟୁତ ଲୋକଙ୍କର ବୁଲିମିଆ ରୋଗ ହୋଇଥିଲା । ପ୍ରାୟ ୧ % ଯୁବତୀଙ୍କର ଏହି ରୋଗ କୌଣସି ନିର୍ଦ୍ଦିଷ୍ଟ ସମୟରେ ଥାଏ ଓ ଜୀବନର ଯେ କୌଣସି ସମୟରେ ୨ରୁ ୩ % ମହିଳାଙ୍କର ଏହି ରୋଗ ହୁଏ । ବିକାଶଶୀଳ ଦେଶମାନଙ୍କରେ ଏହି ରୋଗ ସାଧାରଣତଃ କମ ହୁଏ । ପରୁଷମାନଙ୍କ ଅପେକ୍ଷା ମହିଳାଙ୍କର ୧୦ ଗୁଣ ଅଧିକ ଏହି ରୋଗ ହୁଏ । ମହିଳାଙ୍କ ମଧ୍ୟରେ ଯୁବତୀଙ୍କର ଅଧିକ ହୁଏ । ସନ ୧୯୭୯ରେ ବ୍ରିଟିସ ମନୋଚିକିତ୍ସକ ଜେରାଲ୍ଡ ରସ ଏହାର ନାମ କରଣ କରିଥିଲେ ଓ ସର୍ବପ୍ରଥମେ ଏହି ରୋଗ ବିଷୟରେ ବର୍ଣ୍ଣନା କରିଥିଲେ ।
ଏଫାଭିରେଞ୍ଜ  (ଇଂରାଜୀ ଭାଷାରେ ବା , ବିକ୍ରୟ ନାମ ସୁସ୍ଟିଭା) ଏକ ଆଣ୍ଟିରେଟ୍ରୋଭାଇରାଲ ଔଷଧ   ଯାହା ଏଚଆଇଭିର ଚିକିତ୍ସା ଓ ପ୍ରତିଷେଧ ନିମନ୍ତେ ବ୍ୟବ‌ହୃତ ହୁଏ  । ସାଧାରଣତଃ ଅନ୍ୟ ଆଣ୍ଟିରେଟ୍ରୋଭାଇରାଲ ଔଷଧମାନଙ୍କ ସ‌ହିତ ଏହା ଦିଆଯାଏ । ଏହା ଇଞ୍ଜେକସନ ଛୁଞ୍ଚି ଆଘାତ   ଓ ସମ୍ଭାବ୍ୟ ସଂକ୍ରମଣର ପ୍ରତିଷେଧ ନିମନ୍ତେ ମଧ୍ୟ ବ୍ୟବ‌ହାର କରାଯାଏ । ଏହି ଔଷଧ ଏକା ଓ ଅନ୍ୟାନ୍ୟ ଔଷଧ ଯେପରିକି ଏଫାଭିରେଞ୍ଜ/ଏମେଟ୍ରିସିଟାବିନ/ଟେନୋଫୋଭିର  ( ) ସ‌ହିତ ବିକ୍ରୟ ହୁଏ  । ଏହା ଦୈନିକ ଥରେ ପାଟିରେ ଦିଆଯାଏ । ଏଫାଭିରେଞ୍ଜର ସାଧାରଣ ପ୍ରତିକ୍ରିୟା ମଧ୍ୟରେ ରାସ, ଅଇ  , ମୁଣ୍ଡବଥା, ଥକ୍କାଣ ଓ ନିଦ୍ରା ସମସ୍ୟା ଇତ୍ୟାଦି ଲକ୍ଷଣ ଦେଖାଯାଏ । ସ୍ଟିଭେନସନ-ଜନସନ  ଭଳି ସାଂଘାତିକ ରାସ ମଧ୍ୟ ହୋଇପାରେ । ଅନ୍ୟାନ୍ୟ ସାଂଘାତିକ ପ୍ରତିକ୍ରିୟା ମଧ୍ୟରେ ଅବସାଦ, ଆତ୍ମହତ୍ୟା ମାନସିକତା  , ଯକୃତ ସମସ୍ୟା   ଓ ବାତ   ଇତ୍ୟାଦି ଦେଖାଯାଏ । ଗର୍ଭାବସ୍ଥାରେ ଏହା ନିରାପଦ ନୁହେଁ । ଏହା ଏକ ନନ୍-ନ୍ୟୁକ୍ଲିଓସାଇଡ ରିଭର୍ସ ଟ୍ରାନ୍ସକ୍ରିପ୍ଟେଜ ଇନହିବିଟର  ( - ବା ) ଓ ରିଭର୍ସ ଟ୍ରାନ୍ସକ୍ରିପ୍ଟେଜ   କାମକୁ ଅବରୋଧ କରି କାର୍ଯ୍ୟ କରେ  । ଏଫାଭିରେଞ୍ଜ ଆମେରିକାରେ ସନ ୧୯୯୮ରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୫ ସୁଦ୍ଧା ଏହା ଏହା ଜେନେରିକ ଔଷଧ ନାମରେ ମିଳୁନାହିଁ । ବିକାଶଶୀଳ ଦେଶମାନଙ୍କରେ ଏହାର ମାସିକ ଖର୍ଚ୍ଚ ପ୍ରାୟ ୩.୨୭ରୁ ୯.୧୫ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ମାସିକ ଖର୍ଚ୍ଚ ପ୍ରାୟ ୨୦୦ ଅମେରିକୀୟ ଡଲାର ।
ଚାରୁ ଅସୋପା  (ଜନ୍ମ: ୨୭ ଫେବୃଆରୀ ୧୯୮୬) ଜଣେ ଭାରତୀୟ ଦୂରଦର୍ଶନ ଅଭିନେତ୍ରୀ ଓ ଭ୍ଲଗର୍  । ସେ ଦେବୋଁ କେ ଦେବ... ମହାଦେବରେ ରାଜକୁମାରୀ ରେବତୀଙ୍କ ଚରିତ୍ରରେ ଅଭିନୟ ପାଇଁ ଜଣାଶୁଣା । ଏହାପରେ ସେ ବାଲବୀରରେ ଅତଖତି ପରୀ, ପ୍ରୀତି ଶ୍ରୀବାସ୍ତବ ଭୂମିକାରେ ମେରେ ଆଙ୍ଗନେ ମେଁ, ଜିଜି ମାରେ ଶ୍ରାବଣୀ, ଏବଂ କୈସା ହୈ ୟେ ରିସ୍ତାରେ ଅଞ୍ଜନା ଭୂମିକାରେ ଅଭିନୟ କରିଛନ୍ତି । ବ୍ୟକ୍ତିଗତ ଜୀବନ ଚାରୁ ଅସୋପା ମୂଳତଃ ରାଜସ୍ଥାନର ବିକାନେରର ବାସିନ୍ଦା । ସେ ପ୍ରଥମେ ୨୦୦୭ ମସିହାରେ ରାଜସ୍ଥାନର ଜଣେ ମାରୱାଡ଼ି ବ୍ୟବସାୟୀଙ୍କୁ ବିବାହ କରିଥିଲେ । ୨୦୧୬ ମସିହାରେ ତାଙ୍କର ବିବାହ ବିଚ୍ଛେଦ ହୋଇଥିଲା । ୨୦୧୯ ମସିହାରେ ସେ ସୁସ୍ମିତା ସେନଙ୍କ ସାନ ଭାଇ ରାଜୀବ ସେନଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ଏକ କନ୍ୟା ସନ୍ତାନ ଅଛି । ଜୁନ ୨୦୨୩ରେ, ତାଙ୍କର ବିବାହ ବିଚ୍ଛେଦ ହୋଇଥିଲା ।
କୃଷ୍ଣ ଚନ୍ଦ୍ର ମହାପାତ୍ର  (ଜନ୍ମ: ୧ ଜାନୁଆରୀ ୧୯୧୭) ଜଣେ ଓଡ଼ିଆ ରାଜନୀତିଜ୍ଞ  । ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସେ କାର୍ଯ୍ୟ କରିଥିଲେ । ୧୯୫୭ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ କେନ୍ଦୁଝର ବିଧାନ ସଭା ନିର୍ବାଚନ ମଣ୍ଡଳୀରୁ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା କୃଷ୍ଣ ଚନ୍ଦ୍ର ମହାପାତ୍ର ୧୯୧୭ ମସିହାର ଜାନୁଆରୀ ମାସ ୧ ତାରିଖରେ କେନ୍ଦୁଝର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପାଣ୍ଡବ ମହାପାତ୍ର । କୃଷ୍ଣଙ୍କର ଶିକ୍ଷାଗତ ଯୋଗ୍ୟତା ଥିଲା ମାଟ୍ରିକ୍‌ରୁ କମ । ତାଙ୍କ ପତ୍ନୀଙ୍କ ନାମ ଭାନୁମତି ଦେଇ । ରାଜନୈତିକ ଜୀବନ ୧୯୫୭ ମସିହାର ଓଡ଼ିଶା ବିଧାନ ସଭା ନିର୍ବାଚନରେ କୃଷ୍ଣ ଚନ୍ଦ୍ର ମହାପାତ୍ର ସ୍ୱାଧୀନର ପ୍ରାର୍ଥୀ ଭାବରେ କେନ୍ଦୁଝର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୮,୨୩୯ ଖଣ୍ଡ ଭୋଟ ପାଇ ବିଜୟୀ ହୋଇ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ତାଙ୍କ ସହ ଗଣତନ୍ତ୍ର ପରିଷଦର ପ୍ରାର୍ଥୀ ଜନାର୍ଦନ ଭଞ୍ଜ ଦେଓ ଏହି ବିଧାନ ସଭାକୁ ଯୁଗ୍ମ ଭାବରେ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୧୯୫୭ ମସିହାରୁ ୧୯୬୧ ମସିହାଯାଏଁ କାର୍ଯ୍ୟ କରିଥିଲେ ।
ପ୍ରେଟୋମାନିଡ  (ଇଂରାଜୀ ଭାଷାରେ ), ଡୋଭପ୍ରେଲା ଏହାର ଏକ ବେପାର ନାମ, ହେଉଛି ଏକ ଆଣ୍ଟିବାୟୋଟିକ ଯାହା ବହୁ ଔଷଧ ପ୍ରତିରୋଧ ପ୍ରଭାବିତ ଯକ୍ଷ୍ମା ଫୁସଫୁସ ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ସାଧାରଣତଃ ବେଡାକୁଇଲିନ୍ ଏବଂ ଲିନେଜୋଲିଡ ସହିତ ଏକତ୍ର ଦିଆଯାଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ସ୍ନାୟୁ କ୍ଷତି, ବ୍ରଣ, ବାନ୍ତି, ମୁଣ୍ଡବିନ୍ଧା, କମ୍ ରକ୍ତ ଶର୍କରା, ତରଲ ଝାଡ଼ା ଏବଂ ଯକୃତ ପ୍ରଦାହ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଅସ୍ଥି ମଜ୍ଜା ଦମନ, ଅପ୍ଟିକ୍ ନ୍ୟୁରୋପାଥି   ଏବଂ କ୍ୟୁଟି   ବିସ୍ତାର ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ନାଇଟ୍ରୋଇମିଡାଜୋଲ ଶ୍ରେଣୀର ଏକ ଔଷଧ । ୨୦୧୯ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୨୦ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ପ୍ରେଟୋମାନିଡ ଅନୁମୋଦିତ ହୋଇଥିଲା । ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଏହାର ନାମ ଅଛି । ବିକାଶଶୀଳ ଦେଶରେ ୨୦୧୯ରେ ୬ ମାସର ଚିକିତ୍ସା ପାଇଁ ଏହାର ମୂଲ୍ୟ ୩୬୪ ଡଲାର ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ୨୦୨୧ ସୁଦ୍ଧା ପ୍ରାୟ ୩,୮୦୦ ଡଲାର ଅଟେ । ଏହାକୁ ଟିବି ଆଲିଆନ୍ସଦ୍ୱାରା ବିକଶିତ କରାଯାଇଥିଲା ।
ସମୀର  "ରିଶୁ"  ମହାନ୍ତି  (ଜନ୍ମ ୧୯୯୨) ଜଣେ ଜାପାନୀ-ଓଡ଼ିଆ ର‌୍ୟାପର  । ସେ ତାଙ୍କର ମଞ୍ଚ ନାମ ବିଗ ଡିଲ ଭାବେ ଜଣାଶୁଣା । ସେ ତାଙ୍କର ଓଡ଼ିଆ ର‌୍ୟାପ ମୁଁ ହେଲି ଓଡ଼ିଆ, ଓଡ଼ିଶା ସରକାରଙ୍କ ସହଯୋଗରେ ତିଆରି ସ୍କିଲ୍ଡ଼ ଇନ ଓଡ଼ିଶା ଓ ଜାତିବାଦ ବିରୋଧୀ ଗୀତ ଆର ୟୁ ଇଣ୍ଡିଆନ?" ପାଇଁ ଜଣାଶୁଣା । ପ୍ରାରମ୍ଭିକ ଜୀବନ ଜାପାନୀ ମାତା ଓ ଓଡ଼ିଆ ପିତାଙ୍କଠାରୁ ଜନ୍ମିତ ବିଗ ଡିଲ ପୁରୀରେ ଜନ୍ମିତ, ଦାର୍ଜିଲିଂରେ ଲାଳିତ ପାଳିତ ଓ ବେଙ୍ଗାଳୁରୁରେ ବାସକରନ୍ତି । ବିଗ ଡିଲ ଆମେରିକୀୟ ର‌୍ୟାପର ଏମିନେମଙ୍କ ଅଭିନୀତ ୮ ମାଇଲଦ୍ୱାରା ଅନୁପ୍ରାଣୀତ ହୋଇ ର‌୍ୟାପିଂ ଆରମ୍ଭ କରିଥିଲେ । ତାହାର ଦଶ ବର୍ଷ ପରେ ସେ ତାଙ୍କର ପ୍ରଥମ ର‌୍ୟାପ ଗୀତ  "ୱାନ କିଡ଼"  ସଂଯୋଜନା କରିଥିଲା । ସେ ଗୀତରେ ନିଜ ଜନ୍ମସ୍ଥାନ ପୁରୀ ଓ ସେଠାରେ ପ୍ରାରମ୍ଭିକ ଶିକ୍ଷା ସମୟରେ ତିକ୍ତ ଅନୁଭୂତି ବର୍ଣ୍ଣନା କରିଥିଲେ । ସେହି ବର୍ଷ ସେ ତାଙ୍କର ପ୍ରଥମ ଓଡ଼ିଆ ର‌୍ୟାପ ମୁଁ ହେଲି ଓଡ଼ିଆ " ସଂଯୋଜନାକରି ଗାଇଥିଲେ । ଜେ କୋଲ ଓ କେନରିକ ଲାମାରଙ୍କୁ ସେ ନିଜର ସବୁଠୁ ବଡ଼ ପ୍ରେରଣା ବୋଲି ମାନନ୍ତି ।
ଆବଶ୍ୟକ ସାମଗ୍ରୀ ପନୀର - ୨୫୦ ଗ୍ରାମ କାଜୁ - ୨ଚାମଚ ଟମାଟୋ - ୩ଟି ଲଙ୍କା - ୨-୩ଟି ଅଦା - ୧ ଇଞ୍ଚ ଲମ୍ବା ଟୁକୁଡା ଦ‌ହି - ୧ କପ୍ ତେଲ କିମ୍ବା ଘିଅ -୩-୪ ଚାମଚ ହେଙ୍ଗୁ - ୧ ଚିମୁଟା ଜିରା - ଅଧା ଚାମଚ ହଳଦୀ ପାଉଡର - ୧/୪ ଚାମଚ ଧନିଆ ପାଉଡର - ୧ ଛୋଟ ଚାମଚ ଲଙ୍କା ଗୁଣ୍ଡ ପାଉଡର - ୧/୨ ଚାମଚ ଗରମ ମସଲା - ୧/୪ ଚାମଚ ଲୁଣ - ସ୍ୱାଦ ଅନୁସାରେ ଧନିଆ ପତ୍ର - ୧ ଚାମଚ (ଭଲରେ କଟା ହୋଇଥିବା) ବିଧି ପନୀରକୁ ଛୋଟ ଛୋଟ ସମାନ ଟୁକୁଡାରେ କାଟି ଦିଅନ୍ତୁ । ଏହାପରେ କାଜୁକୁ ଧୋଇକରି ୧ ଘଣ୍ଟା ପାଇଁ ପାଣିରେ ବତୁରାଇ ଦିଅନ୍ତୁ । କିଛି ସମୟପରେ କାଜୁକୁ ଛୋଟ ଛୋଟ ଟୁକୁଡାରେ କାଟିକରି ପାତ୍ରରେ ବାହାର କରି ଦିଅନ୍ତୁ । ଟମାଟୋ,ଲଙ୍କା ଏବଂ ଅଦାକୁ ମିଶାଇ ଏକ ମିଶ୍ରଣ ପ୍ରସ୍ତୁତ କରନ୍ତୁ ।ଏହାପରେ ଦ‌ହିକୁ ସେଥିରେ ପକାଇ ଆଉଥରେ ମିକ୍ସର୍‌ରେ ମିଶାଇ ଦିଅନ୍ତୁ। କରେଇରେ ଘିଅ ପକାଇ ଗରମ କରନ୍ତୁ। ପନିରର ୪-୫ ଟୁକୁଡାକୁ ଗରମ ଘିଅରେ ପକାଇ ସମ୍ପୁର୍ଣ ଖଇରିଆ ରଙ୍ଗ ହେବା ଯାଏଁ ଭାଜନ୍ତୁ । ଭଜା ଯାଇଥିବା ପନୀରକୁ ପ୍ଲେଟରେ ବାହାର କାରି ଦିଅନ୍ତୁ । ସବୁ ପନୀରକୁ ଏହିପରି ଭାବରେ ଭାଜିକରି ରଖନ୍ତୁ । ବାକି ରହିଥିବା ଘିଅରେ ହେଙ୍ଗୁ ଏବଂ ଜିରା ପକାନ୍ତୁ । ଜିରା ଭାଜି ହେବା ପରେ ହଳଦୀ ଗୁଣ୍ଡ,ଧନିଆ ଗୁଣ୍ଡ ଏବଂ ଲଙ୍କା ଗୁଣ୍ଡ ମିଶାଇ ଚାମଚରେ ଚଲାନ୍ତୁ, କାଜୁର ପେସ୍ଟ ପକାଇ ୨-୩ ମିନିଟ ପର୍ଯନ୍ତ ଭୁଣନ୍ତୁ। ଏହାପରେ ଭୁଣା ହୋଇଥିବା ମସଲାକୁ ଦ‌ହି,ଟମାଟୋର ମିଶ୍ରଣ ପକାଇ କରେଇରେ ସେତେବେଳ ପର୍ଯନ୍ତ ଚଲାନ୍ତୁ ଯେଉଁ ପର୍ଯନ୍ତ ମସଲା ଉପରେ ଘିଅ ନ ଭାସେ। ଏବେ ସେହି ମସଲାରେ ନିଜ ଅନୁସାରେ ତରକାରିକୁ ପତଳା କରିବା ପାଇଁ ପାଣି ଏବଂ ଲୁଣ ପକାନ୍ତୁ। ତରକାରିରେ ପାଣି ଫୁଟିଲେ ଏଥିରେ ଭଜା ହୋଇଥିବା ପନୀର ଏବଂ ଗରମ ମସଲା ପକାଇ ୨-୩ ମିନିଟ ପର୍ଯନ୍ତ ଚଲାନ୍ତୁ । ଏବଂ ୫ ମିନିଟ ଢାଙ୍କୁଣି ଘୋଡାଇ ରଖି ଦିଅନ୍ତୁ । ୫ ମିନିଟ ପରେ ପନୀର ତରକାରି ପାତ୍ରରେ କାଢି ଗରମ ଗରମ ପରସନ୍ତୁ । ଟିପ୍ପଣୀ ପନୀର ତରକାରୀରେ ଧନିଆ ପତ୍ର ପକାଇ ସଜାଇ ପାରିବେ । ଗରମ ଗରମ ପନୀର ତରକାରୀକୁ ଚପାତି,ପରଟା କିମ୍ବା ନାନ୍ ସ‌ହିତ ଖାଇପରିବେ ।
ଭାନୁଗଙ୍ଗ ତ୍ରିଭୂବନ ଦେବ  (୨୫ ଫେବୃଆରୀ ୧୯୧୪ - ୨୦ ସେପ୍ଟେମ୍ବର ୧୯୮୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରଜନୀତିରେ ସ୍ୱତନ୍ତ୍ର ପାର୍ଟି ଓ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ପାଞ୍ଚଥର କାର୍ଯ୍ୟ କରିଥିଲେ । ୧୯୬୧, ୧୯୬୭, ୧୯୭୧, ୧୯୭୪ ଓ ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରେଢ଼ାଖୋଲ ଓ ଦେବଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୩ୟ, ୪ର୍ଥ, ୫ମ, ୬ଷ୍ଠ ଓ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଭାନୁଗଙ୍ଗ ତ୍ରିଭୂବନ ଦେବ ୧୯୧୪ ମସିହାର ଫେବୃଆରୀ ମାସ ୨୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବିଦ୍ୟଶଙ୍କର ସୁବଳ ଦେବ ଓ ପତ୍ନୀଙ୍କ ନାମ ଜ୍ୟୋତି ମଞ୍ଜରୀ ଦେବୀ । ତାଙ୍କର ଶିକ୍ଷାଗତ ଯୋଗ୍ୟତା ଥିଲା ଡିପ୍ଲୋମା । ରାଜନୈତିକ ଜୀବନ ଭାନୁଗଙ୍ଗ ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟି ଓ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ପାଞ୍ଚଥର କାର୍ଯ୍ୟ କରିଥିଲେ । ସେ ୨୧ ଜାନୁଆରୀ ୧୯୭୨ରୁ ୧୪ ଜୁନ ୧୯୭୨ଯାଏଁ ଓଡ଼ିଶା ସରକାରଙ୍କ ମନ୍ତ୍ରୀମଣ୍ଡଳରେ କାର୍ଯ୍ୟ କରୁଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ଭାନୁଗଙ୍ଗ ତ୍ରିଭୂବନ ଦେବ ୧୯୮୨ ମସିହାର ସେପ୍ଟେମ୍ବର ମାସ ୨୦ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୮ ବର୍ଷ ବୟସ ହୋଇଥିଲା ।
ମାଲ୍ ମହୁ ଜୀବନ ମାଟି, ୨୦୧୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ନବୀନ ଭଣ୍ଡାରୀ । ଗୀତିକାର ନିର୍ମଳ ନାୟକ ଏହି କଥାଚିତ୍ରଟିର କାହାଣୀ ଓ ସଂଳାପ ରଚନା କରିଥିଲେ ଏବଂ ଗୀତ ରଚନା କରିଥିଲେ । ନିର୍ଦ୍ଦେଶକ ରମେଶ ରାଉତ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସବ୍ୟସାଚୀ ମିଶ୍ର, ଏଲିନା ସାମନ୍ତରାୟ । ସଲିଲ ମିତ୍ର, ଜୀବନ ପଣ୍ଡା, ପ୍ରଦ୍ୟୁମ୍ନ ଲେଙ୍କା, ବିଦୁସ୍ମିତା, କ୍ରିଷ୍ଣା କର, ବିଜୁ ବଡ଼ଜେନା, ସ୍ୱପ୍ନା ପତି, ଜୋଜୋ, ଅମର କାହ୍ନୁ, ରବି ମିଶ୍ର, ରୁଷି ପଟ୍ଟନାୟକ, ଅସୀମା ପଣ୍ଡା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଗାୟିକା ଅସୀମା ପଣ୍ଡା ଏହି କଥାଚିତ୍ର ଜରିଆରେ ପ୍ରଥକ କରି ଅଭିନୟ କରିବା ଆରମ୍ଭ କରିଥିଲେ । ଏହି କତାହଚିତ୍ରଟି ୨୦୧୯ ମସିହାର ନଭେମ୍ବର ମାସ ୮ ତାରିଖରେ ମୁକ୍ତିଲାଭ କରିଥିଲା । ଏହି କଥାଚିତ୍ରଟିରେ ଓଡ଼ିଶୀ ନୃତ୍ୟଶିଳ୍ପୀ ଶାଶତ ଜୋଶୀ ଏବଂ ହରିହର ଦାସ ଅତିଥି କଳାକାର ଭାବରେ ଅଭିନୟ କରିଥିଲେ । ଅଭିନୟ ସବ୍ୟସାଚୀ ମିଶ୍ର - ମାଇକେଲ୍ ଏଲିନା ସାମନ୍ତରାୟ ସଲିଲ ମିତ୍ର ଜୀବନ ପଣ୍ଡା ପ୍ରଦ୍ୟୁମ୍ନ ଲେଙ୍କା ବିଦୁସ୍ମିତା କ୍ରିଷ୍ଣା କର ବିଜୁ ବଡ଼ଜେନା ସ୍ୱପ୍ନା ପତି ଜୋଜୋ ଅମର କାହ୍ନୁ ରବି ମିଶ୍ର ରୁଷି ପଟ୍ଟନାୟକ ଅସୀମା ପଣ୍ଡା ଶାଶ୍ୱତ ଯୋଶୀ  (ଅତିଥି କଳାକାର) ହରିହର ଦାସ  (ଅତିଥି କଳାକାର) କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର  । ଗୀତିକାର ନିର୍ମଳ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । ତିଳକ ଚକ୍ରବର୍ତ୍ତୀ, ତାରିକ୍ ଅଜିଜ୍, ଦୀପ୍ତିରେଖା ପାଢ଼ୀ, ହ୍ୟୁମାନ ସାଗର, ସୋନାଲି ନନ୍ଦ, ସ୍ୱୟମ ପାଢ଼ୀ, ସୋହିନୀ ମିଶ୍ର, ଅଭିଜିତ ମଜୁମଦାର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଡ୍ୟୁଟେଟ୍ରାବେନାଜାଇନ୍  (ଇଂରାଜୀ ଭାଷାରେ ), ଏକ ବେପାର ନାମ ଆଷ୍ଟେଡୋ, ହେଉଛି ଏକ ଔଷଧ ଯାହା ହଣ୍ଟିଙ୍ଗଟନ୍ସ ରୋଗ ସହ ଜଡିତ କୋରିଆ, ଟାର୍ଡିଭ୍ ଡିସ୍କିନେସିଆ ଏବଂ ଟୁରେଟ୍ ସିଣ୍ଡ୍ରୋମର ଚିକିତ୍ସା ପାଇଁ ଦିଆଯାଏ  । ଏହାକୁ ଦିନକୁ ଦୁଇଥର ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ ଭାବ, ତରଳ ଝାଡ଼ା, ଶୁଖିଲା ପାଟି ଏବଂ ଶୋଇବାରେ ଅସୁବିଧା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେଲଙ୍ଗକ୍ୟୁଟି ସିଣ୍ଡ୍ରୋମ ବା କ୍ୟୁଟି ବିସ୍ତାର, ନିଉରୋଲେପ୍ଟିକ ମାଲିଗନାଣ୍ଟ ସିଣ୍ଡ୍ରୋମ ଏବଂ ପାର୍କିନସୋନିଜ୍ମ ଅନ୍ତର୍ଭୁକ୍ତ ହୋଇପାରେ । ଯକୃତ ସମସ୍ୟା ଥିବା କିମ୍ବା ଆତ୍ମହତ୍ୟା ପ୍ରବଣ ଲୋକଙ୍କଠାରେ ଏହା ବ୍ୟବହାର କରାଯିବା ଉଚିତ୍ ନୁହେଁ । ଏହା ଏକ ଭେସିକୁଲାର ମୋନୋଆମିନ ଟ୍ରାନ୍ସପୋର୍ଟର 2  ( 2) ପ୍ରତିରୋଧକ  । ୨୦୧୭ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଡ୍ୟୁଟେଟ୍ରାବେନାଜାଇନ୍ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୧୨ ମିଗ୍ରା ବିଶିଷ୍ଟ ୬୦ଟି ବଟିକାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୬୦୦୦ ଡଲାର୍ ଥିଲା । ଏହା ଟେଟ୍ରାବେନାଜାଇନ ସହିତ ସମତୁଲ, କେବଳ ଡ୍ୟୁଟେରିୟମ୍ ବ୍ୟତୀତ ।
କିଆକଟା ଓଡ଼ିଶାର ଅନୁଗୋଳ ଜିଲ୍ଲାର ଆଠମଲ୍ଲିକ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୮୫ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ଫ୍ଲେବାଇଟିସ ନାମ ଦିଆଯାଏ ଯେତେବେଳେ ଶିରାରେ ପ୍ରଦାହ ହୁଏ । ଏହି ରୋଗ ହୋଇଥିବା ଅଞ୍ଚଳରେ ଯନ୍ତ୍ରଣା, ଫୁଲା ଏବଂ ଲାଲ ରଙ୍ଗ ଦେଖାଯାଏ । ଶିରାର କଠିନତା ମଧ୍ୟ ହୋଇପାରେ । ରୋଗ ଜଟିଳ ହେଲେ ଡିପ ଭେନ ଥ୍ରୋମ୍ବୋସିସ କିମ୍ବା ଫୁସଫୁସ ଏମ୍ବୋଲିଜ୍ମ ହୋଇପାରେ । ଶିରାଭ୍ୟନ୍ତର କ୍ୟାଥେଟର ଥିବା ପ୍ରାୟ ୩୦% ଲୋକଙ୍କଠାରେ ଏହି ରୋଗ ହୋଇପାରେ; ଯଦିଓ କେବଳ ୪% ମାମଲା ଗୁରୁତର ହୁଏ । ଅଧିକ ସମୟ କ୍ୟାଥେଟର ବ୍ୟବହାର ଏବଂ ଏହା ମାଧ୍ୟମରେ ଆଣ୍ଟିବାୟୋଟିକ୍ ଦେଲେ ବିପଦ କାରକ ହୋଇପାରେ । ଅନ୍ତର୍ନିହିତ କାର୍ଯ୍ୟବିଧିରେ ଶିରାରେ ଆଘାତ, ରାସାୟନିକ ଉତ୍ତେଜନା ଏବଂ ଜୀବାଣୁ ସଂକ୍ରମଣ ଅନ୍ତର୍ଭୁକ୍ତ ହୋଇପାରେ। ଅନ୍ୟ ଏକ କାରଣ ହେଉଛି ରକ୍ତ ଜମାଟ ବାନ୍ଧିବା, ଯାହା ଏକ ଅଗଭୀର ଶିରା ପ୍ରଦାହ ଭାବରେ ଜଣାଶୁଣା । ବିପଦ କାରକଗୁଡ଼ିକ ମଧ୍ୟରେ ଭେରିକୋଜ ଭେନ, କର୍କଟ, ଗର୍ଭଧାରଣ ଏବଂ ଅଣଗତିଶୀଳତା ହୋଇପାରେ । ସାଧାରଣତଃ ଏହି ରୋଗ ଗୋଡ଼ରେ ହୋଇଥାଏ । ଏହାର ଚିକିତ୍ସାରେ ଉଷ୍ମତା ପ୍ରୟୋଗ ଏବଂ ଯନ୍ତ୍ରଣା ନିବାରକ ଔଷଧର ପ୍ରୟୋଗ କରାଯାଇପାରେ । ରକ୍ତ ଜମାଟ ବାନ୍ଧିଥିଲେ ରୋଗ ସ୍ଥାନ‌କୁ ଟେକି ରଖାଯାଏ, ନନଷ୍ଟିରଏଡାଲ ଆଣ୍ଟ-ଇନଫ୍ଲାମେଟୋରୀ ଔଷଧ ଦିଆଯାଏ ଏବଂ ବେଳେବେଳେ ଜମାଟରୋଧୀ ଔଷଧ ଦିଆଯାଇପାରେ । ବୟସ୍କ ଲୋକମାନେ ଅଧିକ ପ୍ରଭାବିତ ହୁଅନ୍ତି । ଶିରାଭ୍ୟନ୍ତର କ୍ୟାଥେଟର ଯୋଗୁ ମହିଳାମାନେ ପୁରୁଷଙ୍କ ଅପେକ୍ଷା ଅଧିକ ପ୍ରଭାବିତ ହୁଅନ୍ତି ।
ପରିବାକୁ ଗଛର ସେହି ଭାଗକୁ କୁହାଯାଏ ଯାହାକୁ ନିଆଁରେ ରନ୍ଧାହୋଇ ଖାଦ୍ୟ ରୂପେ ଗ୍ରହଣ କରାଯାଏ । ବୀଜ ଏବଂ ମିଠା ଫଳକୁ ପ୍ରାୟତଃ ପରିବା କୁହାଯାଏ ନାହିଁ। ଖିଆ ଯାଉଥିବା ପତ୍ର, ତଳି, ମୂଳ ଇତ୍ୟାଦିକୁ ପ୍ରାୟତଃ ପରିବା କୁହାଯାଏ । ସାଂସ୍କୃତିକ ଦୃଷ୍ଟିରେ  "ପରିବା" ର ପରିଭାଷା ସ୍ଥାନୀୟ ପ୍ରଥା ଅନୁସାରେ ଅଲଗା ଅଲଗା ହୋଇଥାଏ । ଉଦାହରଣ ସ୍ୱରୂପ: ବହୁତ ଲୋକ ଛତୁକୁ ପରିବା ବୋଲି ମାନିଥାନ୍ତି , କିନ୍ତୁ ଜୀବ ବିଜ୍ଞାନ ଦୃଷ୍ଟିରୁ ଏହାକୁ  "ପତ୍ର"  ଭାବେ ଗ୍ରହଣ କରାଯାଏ ନାହିଁ ଏବଂ ଅନ୍ୟ ଲୋକମାନଙ୍କ ଅନୁସାରେ ଏହା ପରିବା ନୁହେଁ; ଏହା ଏକ ଅନ୍ୟ ଖାଦ୍ୟ ଶ୍ରେଣୀ ଯୁକ୍ତ ଅଟେ । କିଛି ପରିବାକୁ କଞ୍ଚା ଖିଆ ଯାଇପାରେ , ଅନ୍ୟ ପରିବାକୁ କେବଳ ରାନ୍ଧିକରି ଖିଆ ଯାଇପାରେ । ସାଧାରଣତଃ ପରିବାକୁ ଲୁଣ ସହିତ ରନ୍ଧାଯାଏ , କିନ୍ତୁ କିଛି ପରିବାକୁ ଚିନି ସହିତ ରାନ୍ଧି ତା 'ର ମିଠା ହାଲୁଆ ତିଆରି କରାଯାଏ  ଯେପରି: ଗାଜର  । ଶବ୍ଦର ମୂଳ ଅର୍ଥ  "ପରିବା" ର ଅର୍ଥ  "ଭୋଜନ ପାଇଁ ବିକଶିତ କରାଯାଉଥିବା ଗଛ"  ଅଟେ ଯାହା, ୧୮ବିଂଶ ଶତାବ୍ଦୀ ପର୍ଯ୍ୟନ୍ତ ସ୍ଥାପିତ ନଥିଲା । ୧୭୬୭ ମସିହାରେ, ବିଶେଷ ରୂପେ  "ଭୋଜନ"  ଏକ ଖାଦ୍ୟ ଜଡ଼ିବୁଟି କିମ୍ବା ଜଡ଼ ପାଇଁ ବିକଶିତ କରାଯାଇଥିବା ଗଛର ଅର୍ଥ ଥିଲା । ୧୯୫୫ ମସିହାରେ ଲଘୁ, ସ୍ଲେଙ୍ଗ ଶବ୍ଦ  "ବେଜୀ" ର୍ ପ୍ରଥମ ଉପଯୋଗ ଦେଖାଯାଇଥିଲା । ଏକ ବିଶେଷଣ ରୂପେ, ପରିବା ଶବ୍ଦର ପ୍ରୟୋଗ ବୈଜ୍ଞାନିକ ଏବଂ ବୈଷୟିକ ସନ୍ଦର୍ଭରେ ଅଲଗା ଏବଂ ବହୁ ବ୍ୟାପକ ଅର୍ଥ ସହିତ କରାଯାଏ, ଯାହାର ଅର୍ଥ ହେଉଛିଗଛରୁ ସମ୍ବନ୍ଧିତ " ସାମାନ୍ୟ ରୂପେ ଖାଦ୍ୟ ପଦାର୍ଥ କିମ୍ବା " ପରିବା ପଦାର୍ଥ ", " ପରିବା ରାଜ୍ୟ ", " ପରିବା ମୂଳ " ଇତ୍ୟାଦି । ହିନ୍ଦୀ ଭାଷାରେ  "ସବ୍ଜ"  ଶବ୍ଦର ଅର୍ଥ ଆଧୁନିକ ଫରାସୀରେ  "ସବୁଜ"  ତଥା କେବେ କେବେ  "କଳା"  ହୋଇଥାଏ । ଫରାସୀରେ  ହିନ୍ଦୀ: ସବ୍ଜୀ   "ପରିବା"  କେବଳ ବାସ୍ତବରେ ସବୁଜ ରଙ୍ଗ ପତ୍ର - ପରିବାକୁ କୁହାଯାଏ, କିନ୍ତୁ ହିନ୍ଦୀ, ଉର୍ଦ୍ଦୁ, ପଞ୍ଜାବୀ, କାଶ୍ମୀରୀ ଓ ଉତ୍ତର ଭାରତୀୟ ଉପ-ମହାଦ୍ବୀପର ଅନ୍ୟ ଭାଷାରେ  "ପରିବା"  ଶ୍ରେଣୀରେ ବିଭିନ୍ନ ରଙ୍ଗର ପରିବା ସାମିଲ ରହିଛି । ସଂସ୍କୃତ ଓ ଫରାସୀ  (ହିନ୍ଦୀ-ଇରାଣୀ ଭାଷା ପରିବାର) ଅନ୍ତର୍ଗତ ହୋଇଥିବା କାରଣରୁ ହଜାର ସଜାତୀୟ ଶବ୍ଦ ରଖିଥାନ୍ତି ଏବଂ ସବ୍ଜ ମଧ୍ୟ ଏମାନଙ୍କ ମଧ୍ୟରୁ ଗୋଟିଏ ଅଟେ  । ସଂସ୍କୃତରେ ଏହି ଶବ୍ଦର ଅର୍ଥ  "ଶସ୍ୟ"  ଅଟେ, ଯାହାର ମୂଳ ଅର୍ଥ  (ଖାଦ୍ୟ ରୂପେ ବ୍ୟବହାର କରା ଯାଉଥିବା ଦାନା କିମ୍ବା ଫଳ) ଅଟେ  । ପ୍ରମୁଖ ଉତ୍ପାଦକ ଦେଶ ୨୦୧୦ ମସିହାରେ ବିଶ୍ୱରେ ପରିବାର ସବୁଠାରୁ ବଡ଼ ଉତ୍ପାଦକ ଚୀନ ଥିଲା ଏବଂ ଏହାପରେ ଭାରତ ହେଲା ।  "ପରିବା" ର ସଠିକ ପରିଭାଷା ଭିନ୍ନ ହୋଇପାରେ କାରଣ ସମଗ୍ର ଦୁନିଆରେ ଭୋଜନରୂପେ ଉପଯୁକ୍ତ ଏକ ଗଛର ବହୁ ଅଂଶ ଯଥା: ମୂଳ, କାଣ୍ଡ, ପତ୍ର, ଫୁଲ, ଫଳ ଏବଂ ବୀଜ ରହିଛି । ସବୁଠାରୁ ବ୍ୟାପକ ପରିଭାଷା  "ଗଛର ଉତ୍ପତ୍ତି" ର ଅର୍ଥ ବିଶେଷଣ ପାଇଁ ଶବ୍ଦର ଉପଯୋଗ ରହିଛି । ବିଶେଷ ରୂପେ,  "ଏକ ପରିବାକୁ କୌଣସି ମଧ୍ୟ ଗଛ, ଯାହାର କିଛି ଅଂଶ ଭୋଜନ ପାଇଁ ଉପଯୋଗ କରାଯାଏ"  ରୂପେ ପରିଭାଷିତ କରାଯାଇ ପାରେ ।
ସେରିଟିନିବ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ , ଏକ ଔଷଧ ଯାହା ଅଣ-ଛୋଟ ଜୀବକୋଷ ଫୁସଫୁସ କର୍କଟର   ଚିକିତ୍ସା ପାଇଁ ବ୍ୟବହୃତ ହୁଏ । ନିର୍ଦ୍ଦିଷ୍ଟ ଭାବରେ ଏହା ଉନ୍ନତ ରୋଗ ପାଇଁ ବ୍ୟବହୃତ ହୁଏ ଯାହା ଆନାପ୍ଲାଷ୍ଟିକ୍ ଲିମ୍ଫୋମା କାଇନେଜ   ପଜିଟିଭ୍ ଅଟେ  ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ଅଇ, ଥକାପଣ, ଯକୃତ ସମସ୍ୟା, ଓଜନ ହ୍ରାସ, ରାସ, ବୃକ୍‌କ ସମସ୍ୟା ଏବଂ ନିମ୍ନ ଲୋହିତ ରକ୍ତ କଣିକା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଉଚ୍ଚ ରକ୍ତ ଶର୍କରା, ନିମୋନିଆ, ଲଙ୍ଗ କ୍ୟୁଟି ସିଣ୍ଡ୍ରୋମ ଏବଂ ଅଗ୍ନାଶୟ ପ୍ରଦାହ ହୋଇପାରେ। ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ । ଏହା ଏକ ଟାଇରୋସିନ୍ କାଇନେଜ ଇନହିବିଟର, ବିଶେଷ ଭାବରେ ଏକ ଏଏଲକେ   ପ୍ରତିବନ୍ଧକ । ୨୦୧୪ ମସିହାରେ ଆମେରିକାରେ ଏବଂ ୨୦୧୫ରେ ୟୁରୋପରେ ଚିକିତ୍ସା ବ୍ୟବହାର ପାଇଁ ସେରିଟିନିବ ଅନୁମୋଦିତ ହୋଇଥିଲା। ଯୁକ୍ତରାଜ୍ୟରେ ୨୦୨୧ ସୁଦ୍ଧା ୪ସପ୍ତାହର ଚିକିତ୍ସା ଖର୍ଚ୍ଚ ପ୍ରାୟ ୨୮୦୦ ପାଉଣ୍ଡ ହୁଏ । ଯୁକ୍ରରାଷ୍ଟ୍ରରେ ଏହି ପରିମାଣର ଖର୍ଚ୍ଚ ୧୦,୪୦୦ ଡଲାର ।
ସାଇକ୍ଲୋପେଣ୍ଟୋଲେଟ ହେଉଛି ଏକ ଔଷଧ ଯାହା ଚକ୍ଷୁ ପରୀକ୍ଷଣରେ ସାହାଯ୍ୟ କରିବା ପାଇଁ ଆଖିକୁ ବିସ୍ତାର କରିଥାଏ । ଏହା ୟୁଭାଇଟିସର  (ଆଇରାଇଟିସ୍) ଯନ୍ତ୍ରଣାରେ ସାହାଯ୍ୟ କରିବା ପାଇଁ ମଧ୍ୟ ବ୍ୟବହୃତ ହୋଇପାରେ  । ଏହା ଆଖି ବୁନ୍ଦା ଭାବରେ ପ୍ରୟୋଗ କରାଯାଏ । ସର୍ବାଧିକ ପ୍ରଭାବ ଏକ ଘଣ୍ଟା ମଧ୍ୟରେ ଘଟିଥାଏ ଏବଂ ସାଧାରଣତଃ ପ୍ରାୟ ଏକ ଦିନ ରହିଥାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଆଖିର ଚାପ ବୃଦ୍ଧି, ଆଖିର ଉତ୍ତେଜନା, ଅସ୍ପଷ୍ଟ ଦୃଷ୍ଟିଶକ୍ତି ଏବଂ ଆଲୋକ ପ୍ରତି ସମ୍ବେଦନଶୀଳତା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଚରଣ ପରିବର୍ତ୍ତନ ଏବଂ ଆଲର୍ଜି ପ୍ରତିକ୍ରିୟା ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ ମସ୍କାରିନିକ୍ ବିରୋଧୀ ଔଷଧ । ୧୯୭୪ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ସାଇକ୍ଲୋପେଣ୍ଟୋଲେଟ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଟ୍ରପିକାମାଇଡର ବିକଳ୍ପ ଭାବରେ ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଅଛି । ଯୁକ୍ତରାଜ୍ୟରେ ୨୦୨୧ ସୁଦ୍ଧା ୧୦ ମିଲି  (୨୦ମାତ୍ରା/୨୦ ଡୋଜ) ଔଷଧର ମୂଲ୍ୟ ପ୍ରାୟ ୧୧ ପାଉଣ୍ଡ ଅଟେ  । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୧୮ ଡଲାର ଅଟେ ।
କାଲାମିନ, ଅନ୍ୟ ନାମ କାଲାମିନ ଲୋସନ  (ଇଂରାଜୀ ଭାଷାରେ ) ଏକ ଔଷଧ ଯାହା ସାମାନ୍ୟ ଗଲୁ   ହେଉଥିଲେ ବ୍ୟବ‌ହାର କରାଯାଏ  । ସନବର୍ଣ୍ଣ ବା ଉତ୍ତାପ କାଳିମା, କୀଟ କାମୁଡ଼ା ବା ଅନ୍ୟାନ୍ୟ ସାମାନ୍ୟ ଚର୍ମ ବେମାରୀରେ ଦିଆଯାଏ । ଚର୍ମ ଜ୍ୱାଳା ହେଉଥିଲେ ଏହା ସାହାଯ୍ୟ କରେ । ଏହା କ୍ରିମ   ବା ଲୋସନ   ଆକାରରେ ଲଗାଯାଏ । କାଲାମିନର ପାର୍ଶ୍ୱ ପ୍ରତିକ୍ରିୟାରେ ଚମ ଜ୍ୱାଳା ହୋଇପାରେ । ଗର୍ଭାବସ୍ଥାରେ ଏହା ନିରାପଦ ରହେ । କାଲାମିନରେ ଜିଙ୍କ ଅକ୍ସାଇଡ   ଓ ୦.୫% ଫେରିକ ଅକ୍ସାଇଡ  ( ବା 2 3) ମିଶ୍ରତ ହୋଇ ଥାଏ  । ଏହା ସ‌ହିତ ଫିନୋଲ   ଓ କ୍ୟାଲସିଅମ ହାଇଡ୍ରକ୍ସାଇଡ   ମିଶେଇ କାଲାମିନ ଲୋସନ ତିଆରି କରାଯାଏ । ଖ୍ରୀ:ପୂ: ୧୫୦୦ରୁ କାଲାମିନ ବ୍ୟବ‌ହାର କରାଯାଉଛି । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ   ଓ ବିନା ପ୍ରେସକ୍ରିପସନରେ   ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ   ଏହି ଔଷଧର ୧୦୦ ମିଲି ବୋତଲର ହୋଲସେଲ କ୍ରୟ ମୂଲ୍ୟ ୦.୨୫ରୁ ୩.୮୫ ଆମେରିକୀୟ ଡଲାର । ଇଂଲଣ୍ଡରେ ଏହାର ମୂଲ୍ୟ ପ୍ରାୟ ୦.୪୪ ପାଉଣ୍ଡ ।
ପୁରୀ, କୋଣାର୍କ ଓ ଭୁବନେଶ୍ୱରର ଐତିହ୍ୟସ୍ଥଳୀକୁ ପୂର୍ବ ଭାରତର ସୁବର୍ଣ୍ଣ ତ୍ରିଭୁଜ ବୋଲି କୁହାଯାଏ ।
ରେଟିନୋଲ  (ଇଂରାଜୀ ଭାଷାରେ , ଅନ୍ୟ ନାମ ଜୀବସାର କ୧/ 1) ଏକ ଜୀବକୋଷ   ଯାହା ଖାଦ୍ୟ ଅନୁପୂରକ   ଭାବରେ ବ୍ୟବ‌ହାର କରାଯାଏ  । ଅନୁପୂରକ ଭାବରେ ଏହା ଜୀବସାର କ ଅଭାବର   ଚିକିତ୍ସା ଓ ପ୍ରତିଷେଧ ଭାବରେ ଦିଆଯାଏ ବିଶେଷତଃ ଜେରୋଫଥାଲମିଆ   ରୋଗରେ ଦିଆଯାଏ । ଏହି ରୋଗ ସଙ୍କଟ ଥିବା ସ୍ଥାନରେ ଲୋକଙ୍କୁ ବର୍ଷକୁ ଅଧିକ ମାତ୍ରାର ରେଟିନୋଲ ଦୁଇ ଥର ଦିଆଯାଏ । ମିଳିମିଳା   ରୋଗରେ ଅଧିକ ଅସୁବିଧା ନ ହେବା ନିମନ୍ତେ ପ୍ରତିଷେଧ ଭାବରେ ମଧ୍ୟ ଏହା ଦିଆଯାଏ । ଏହା ପାଟିରେ ବା ମାଂସପେଶୀ ଇଞ୍ଜେକସନ   ଆକାରରେ ଦିଆଯାଏ । ସାଧାରଣ ମାତ୍ରାରେ ଦେହରେ ରେଟିନୋଲ ଭଲରୂପେ ସ‌ହ୍ୟ କରିହୁଏ । ମାତ୍ରାଧିକ ରେଟିନୋଲ ଦେଲେ ବର୍ଦ୍ଧିତ ଯକୃତ   , ଶୁଷ୍କ ଚର୍ମ ବା ହାଇପରଭିଟାମିନୋସିସ   ଇତ୍ୟାଦି ବେମାରୀ ହେବା ଦେଖାଯାଏ । ଗର୍ଭାବସ୍ଥାରେ ମାତ୍ରାଧିକ ଦେଲେ ଶିଶୁର ହାନୀ ହୁଏ । ଜୀବସାର କ   ଶ୍ରେଣୀର ରେଟିନୋଲ ଏକ ସଦସ୍ୟ । ଉତ୍ତମ ଦୃଷ୍ଟି ଶକ୍ତି ଓ ଚର୍ମ ତ‌ଥା ଶରୀର ବିକାଶ ନିମନ୍ତେ ଏହି ଔଷଧ ବା ଅନ୍ୟାନ୍ୟ ଜୀବସାର  'କ'  ଆବଶ୍ୟକ ହୁଏ । ଦେହରେ ରେଟିନୋଲ ପରିବର୍ତ୍ତିତ ହୋଇ ରେଟିନାଲ   ଓ ରେଟିନୋଇକ ଏସିଡ  , ଏହି ଦୁଇ ପ୍ରକାରରେ ପରିଣତ ହୁଏ । ମାଛ, ଦୁଗ୍ଧଜାତ ପଦାର୍ଥ   ଓ ମାଂସରେ ଏହି ରେଟିନୋଲ ଥାଏ । ସନ ୧୯୦୯ରେ ରେଟିନୋଲ ଆବିଷ୍କୃତ ହୋଇ ସନ ୧୯୩୧ରେ ପୃଥକ କରାଯାଇଥିଲା ଓ ସନ ୧୯୪୭ରେ ପ୍ରଥମେ ତିଆରି ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ   ବିନା ପ୍ରେସକ୍ରିପସନରେ ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ   ଏହି ଔଷଧର ୫୦,୦୦୦ୟୁନିଟର ହୋଲସେଲ ମୂଲ୍ୟ ୦.୦୨ରୁ ୦.୩୦ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହା ଦାମିକା ନୁହେଁ ।
ମାଧବୀ ଦାସୀ ବା ମାଧବୀ ଦେଈ  (ଜନ୍ମନାମ : ମାଧବୀ ପଟ୍ଟନାୟକ) ଷୋଡ଼ଶ ଶତାବ୍ଦୀର ଭକ୍ତିମାର୍ଗର ଜଣେ କବି ଓ ଓଡ଼ିଆ ଭାଷାର ସବୁଠୁଁ ପ୍ରାଚୀନତମ ମହିଳା କବି ଥିଲେ  । ସେ ଓଡ଼ିଆ, ବଙ୍ଗାଳୀ ଓ ବ୍ରଜବୋଲି ଭାଷାଗୁଡ଼ିକରେ ବହୁ ପଦ୍ୟ ରଚନା କରିଥିଲେ । ତାଙ୍କ ରଚନାଗୁଡ଼ିକ ମୁଖ୍ୟତଃ ଭକ୍ତିମୂଳକ ରଚନା ଓ ସେଗୁଡ଼ିକ ଜଗନ୍ନାଥଙ୍କ ନିମନ୍ତେ ଲିଖିତ । ଜନ୍ମ ଓ ଜୀବନ ମାଧବୀ ଦାସୀ ଷୋଡ଼ଶ ଶତାବ୍ଦୀର ପ୍ରଥମ ଭାଗରେ ପୁରୀର ବେଣ୍ଟପୁର ଗ୍ରାମରେ  'ମାଧବୀ ପଟ୍ଟନାୟକ'  ଭାବେ ଏକ କରଣ ଘରେ ଜନ୍ମଗ୍ରହଣ କରିଥିଲେ । ସେ ଚୈତନ୍ୟଙ୍କ ପ୍ରସିଦ୍ଧ ସହଚର ରାୟ ରାମାନନ୍ଦ ପଟ୍ଟନାୟକଙ୍କ ଭଉଣୀ ଥିଲେ । ରାୟ ରାମାନନ୍ଦ ପଟ୍ଟନାୟକ ତତ୍କାଳୀନ ଗଜପତି ପ୍ରତାପରୁଦ୍ର ଦେବଙ୍କ ସଭାରେ ମନ୍ତ୍ରୀ ଥିଲେ । ବାଲ୍ୟ କାଳରେ ସେ ବିଧବା ହୋଇଥିବାରୁ ନିଜ ଭାଇଙ୍କ ସହ ରାୟ ରାମାନନ୍ଦଙ୍କଦ୍ୱାରା ପ୍ରତିପାଳିତ ହୋଇଥିଲେ । ତାଙ୍କ ନିଜ ଭାଇଙ୍କ ନାମ ଶିଖି ମହାନ୍ତି ଥିଲା । ପରେ ମାଧବୀ ଦାସୀ ଚୈତନ୍ୟଙ୍କଠାରୁ ବୈଷ୍ଣବ ଧର୍ମ ଦୀକ୍ଷା ଗ୍ରହଣ କରିଥିଲେ । ଚୈତନ୍ୟଙ୍କ ଅନ୍ୟ ଏକ ଶିଷ୍ୟ ଛୋଟ ହରିଦାସଙ୍କ ସହ ସମ୍ପର୍କ ରଖିବାରୁ ସେ ସାମାଜିକ ଅପଖ୍ୟାତି ପାଇଥିଲେ । ଚେତାବନୀ ପରେ ମଧ୍ୟ ମାଧବୀଙ୍କ ପାଖକୁ ବାରମ୍ବାର ଯିବାରୁ ହରିଦାସ ରାମାନନ୍ଦଙ୍କଠୁଁ ମାଡ଼ ଖାଇଥିଲେ । ଚୈତନ୍ୟ ମହାପ୍ରଭୁ ଏହା ଜାଣିବା ପରେ ଉଭୟ ମାଧବୀ ଓ ହରିଦାସଙ୍କୁ ନିଜ ବୈଷ୍ଣବ ଧର୍ମରୁ ବାସନ୍ଦ କରିଥିଲେ । ଏହା ପରେ କଳଙ୍କିତ ହୋଇ ହରିଦାସ ନିଜ ଜନ୍ମସ୍ଥାନ ବଙ୍ଗାଳ ଫେରିଯାଇ ସେଠାରେ ଗଙ୍ଗା ନଦୀରେ ବୁଡ଼ି ଜୀବନ ତ୍ୟାଗ କରିଥିଲେ । କେତେଜଣ ଗବେଷକଙ୍କ ମତରେ ଏହା ଚୈତନ୍ୟ ଓ ଅତିବଡ଼ି ଜଗନ୍ନାଥଙ୍କ ଦାସଙ୍କ ମଧ୍ୟରେ ଥିବା ନିବିଡ଼ ସମ୍ପର୍କ ଓ ତାଙ୍କ ଶିଷ୍ୟମାନଙ୍କ ମଧ୍ୟରେ ଥିବା ଶତ୍ରୁତାର ସୂଚକ । ଧାର୍ମିକ ବିଶ୍ୱାସ ଓ ବୈଷ୍ଣବ ଧର୍ମ ଦୀକ୍ଷା ପିତୃସ୍ଥାନୀୟ ଭବାନନ୍ଦ ରାୟଙ୍କ କହିବାରୁ ମାଧବୀ ଛୋଟବେଳୁଁ ଅନେକ ଧର୍ମଶାସ୍ତ୍ର ପଢ଼ିଥିଲେ । କିନ୍ତୁ ଗଭୀର ଧର୍ମତତ୍ତ୍ୱ ଓ ଜଟିଳ ଚର୍ଚ୍ଚାରେ ତାଙ୍କ ମନ ଲାଗିନଥିଲା । ତାଙ୍କର ନିଜସ୍ୱ ଧର୍ମ ଥିଲା ଜଗନ୍ନାଥଙ୍କ ପ୍ରତି ନିଃସ୍ୱାର୍ଥ ଭକ୍ତି, ଯାହା ତାଙ୍କ ରଚନାଗୁଡ଼ିକରେ ସ୍ପଷ୍ଟ ଭାବେ ଲକ୍ଷ୍ୟ କରାଯାଇପାରେ । ଚୈତନ୍ୟ ମହାପ୍ରଭୁଙ୍କ ଓଡ଼ିଶାରେ ଆଗମନ ପରେ ରାଧାକୃଷ୍ଣ ପ୍ରେମ ତତ୍ତ୍ୱ ପ୍ରଚଳିତ ହେଲା । ଚୈତନ୍ୟ ସନ୍ନ୍ୟାସୀ ହୋଇଥିବାରୁ ନାରୀ ମୁଖ ଦେଖୁନଥିଲେ । ହୋଇଥିବାରୁ ଚୈତନ୍ୟ ତାଙ୍କୁ ସମ୍ପୂର୍ଣ୍ଣ ଶିଷ୍ୟା ଭାବେ ଗ୍ରହଣ କରିଲେ ନାହିଁ । ପରେ ଚୈତନ୍ୟ ମହାପ୍ରଭୁଙ୍କଦ୍ୱାରା ମାଧବୀ ନିଜ ଭାଇ ଶିଖିଙ୍କ ସଙ୍ଗେ ବୈଷ୍ଣବ ଧର୍ମରେ ଦୀକ୍ଷିତ ହୋଇଥିଲେ, କିନ୍ତୁ ନାରୀ ହୋଇଥିବାରୁ ସେ ଅର୍ଦ୍ଧ-ଶିଷ୍ୟା ବୋଲି ଗୃହୀତ ହେଲେ । ଏହି କାରଣରୁ ବୈଷ୍ଣବ ଧର୍ମର ନାରୀ ବିରୋଧରେ ଏହି ଭାବନା ବିଷୟରେ ନିଜ ରଚନାରେ ଲେଖିଛନ୍ତି ଓ ସ୍ଥାନେ ସ୍ଥାନେ ନିଜ ନାରୀ ଜନ୍ମକୁ ଧିକ୍କାର ମଧ୍ୟ କରିଛନ୍ତି । ଚୈତନ୍ୟଙ୍କ ସହ ସଂସ୍ପର୍ଶରେ ଆସିବାଦ୍ୱାରା ତାଙ୍କର ମତବାଦ ଓ ଚର୍ଚ୍ଚା ରହିତ ସରଳ ଭକ୍ତିର ମାନସିକତା ଆହୁରି ଦୃଢ଼ ହୋଇଥିଲା । ବୈଷ୍ଣବ ଧର୍ମରେ ଦୀକ୍ଷାଗ୍ରହଣ କରିବା ପରେ ପରେ ମାଧବୀ ନିଜ କରଣ କୁଳସଜ୍ଞା ପଟ୍ଟନାୟକ ସ୍ଥାନରେ ଦାସୀ ପ୍ରୟୋଗ କରିଥିଲେ । ତାଙ୍କ ପ୍ରସିଦ୍ଧ ରଚନା  'କଲହ କରିୟା ଛଲା' ର ଭଣିତା ପଦରେ ଅଛି- ରଚନା ମାଧବୀ ଦାସୀଙ୍କ ରଚନା ଓଡ଼ିଆ, ବଙ୍ଗାଳୀ ଓ ବ୍ରଜବୋଲି - ଏହି ତିନିଗୋଟି ଭାଷାରେ ପ୍ରାପ୍ତ ହୋଇଛି । ସେ ପଞ୍ଚସଖାଙ୍କ ସମସାମୟିକ ଥିଲେ ଓ ତାଙ୍କ କାଳରେ ଏମିତି ଏକାଧିକ ଭାଷାରେ ରଚନା କରିବା ପ୍ରଚଳିତ ଥିଲା । ତାଙ୍କର ରଚନାଗୁଡ଼ିକ ମୁଖ୍ୟତଃ ଭକ୍ତିମାର୍ଗର ଧାରା ସହ ସାମଞ୍ଜସ୍ୟ ଦେଖାଏ । ମୁଖ୍ୟତଃ ଜଗନ୍ନାଥଙ୍କୁ କେନ୍ଦ୍ରିତ କରି ସେ ଅନେକ ଜଣାଣ ଓ ଭଜନ ରଚନା କରିଥିଲେ । ତାଙ୍କ କବିତାଗୁଡ଼ିକରୁ ପୁରାଣରେ ତାଙ୍କ ଦକ୍ଷତା ଦେଖିହୁଏ । ଏହା ଛଡ଼ା ସେ କେତେଗୋଟି କୀର୍ତ୍ତନ ମଧ୍ୟ ରଚନା କରିଥିବା ଦେଖାଯାଏ । ତାଙ୍କର କେତୋଟି ବଙ୍ଗାଳୀ ରଚନା ପଦ କଳ୍ପତରୁ ନାମକ ଗ୍ରନ୍ଥରେ ସ୍ଥାନିତ ହୋଇଛି । ତାଙ୍କ ରଚନାଗୁଡ଼ି ମୁଖ୍ୟତଃ ଅଲଗା ଅଲଗା ସ୍ୱୟଂସମ୍ପୂର୍ଣ୍ଣ କ୍ଷୁଦ୍ରଗୀତ ଭାବେ ଦେଖାଯାଏ । ଏହା ଛଡ଼ା ତାଙ୍କ ଲିଖିତ କୌଣସି ସମ୍ପୂର୍ଣ୍ଣ କାବ୍ୟ ବା ସଂକଳନ ଏଯାବତ୍ ମିଳିନାହିଁ । ଚୈତନ୍ୟ ମହାପ୍ରଭୁଙ୍କ ଶିଷ୍ୟା ହୋଇଥିବାରୁ ମାଧବୀଙ୍କ ରଚନାରେ ତାଙ୍କ ବିଷୟରେ ଅନେକ ତଥ୍ୟ ମିଳେ । ସେ ଚୈତନ୍ୟ ମହାପ୍ରଭୁଙ୍କୁ ଶ୍ରୀକୃଷ୍ଣଙ୍କ ମାନବ ଅବତାର ଭାବେ ଦେଖୁଥିଲେ ଏହାର ମଧ୍ୟ ପ୍ରମାଣ ମିଳେ । ସଙ୍ଗୀତ ଦୃଷ୍ଟିରୁ ମାଧବୀଙ୍କ ରଚନାରେ ବରାଡ଼ି, ବିହଗଡ଼ା ଇତ୍ଯାଦୀ ରାଗଗୁଡ଼ିକର ଉଲ୍ଲେଖ ରହିଛି ।
ଓଲେନା ଭୋଲୋଡିମିରିଭିନା ଜେଲେନସ୍କା  (ଜନ୍ମ : ୬ ଫେବୃଆରୀ ୧୯୭୮) ଜଣେ ୟୁକ୍ରେନୀୟ ପଟ୍ଟକଥା ଲେଖିକା ଓ ବର୍ତ୍ତମାନ ୟୁକ୍ରେନର ପ୍ରଥମ ମହିଳା ଅଟନ୍ତି  । ସେ ୟୁକ୍ରେନର ରାଷ୍ଟ୍ରପତି ଭ୍ଲାଦିମିର ଜେଲେନସ୍କିଙ୍କର ଧର୍ମପତ୍ନୀ ଟାଇମ ମାଗାଜିନ ୨୦୨୩ ମସିହାରେ ଜେଲେନସ୍କାଙ୍କୁ ବିଶ୍ୱର ସବୁଠାରୁ ପ୍ରଭାବଶାଳୀ ୧୦୦ ମହିଳାଙ୍କ ତାଲିକା ମଧ୍ୟରେ ଅନ୍ତର୍ଭୁକ୍ତ କରିଥିଲା । ପ୍ରାରମ୍ଭିକ ଜୀବନ ଓଲେନା, ୧୯୭୮ ମସିହା ଫେବୃଆରୀ ୬ ତାରିଖରେ ୟୁକ୍ରେନର କ୍ରିଭି ରିଠାରେ ଜନ୍ମଗ୍ରହଣ କରିଥିଲେ । ସେ କ୍ରିଭି ରି ଜିମନାସିୟମରେ ପାଠ ପଢିଥିଲେ ଓ ସେଠାରେ ସେ ନିଜ ସ୍ୱାମୀ ଭ୍ଲାଦିମିର ଜେଲେନସ୍କିଙ୍କୁ ଭେଟିଥିଲେ । ୨୦୦୦ ମସିହାରେ ସେ କ୍ରିଭି ରି ବୈଷୟିକ ବିଶ୍ୱବିଦ୍ୟାଳୟରୁ ଅର୍ବାନ ଆଣ୍ଡ କଂଷ୍ଟ୍ରକ୍ସନ ମ୍ୟାନେଜମେଣ୍ଟରେ ଡିପ୍ଲୋମା ହାସଲ କରିଥିଲେ । ତା ସହିତ ସେ ପିଆନୋ ବଜାଇବାରେ ମଧ୍ୟ ଶିକ୍ଷାହାସଲ କରିଥିଲେ । ୨୦୦୩ ମସିହାରେ ଓଲେନା ଓ ଭ୍ଲାଦିମିର ଜେଲେନସ୍କି ବିବାହ କରିଥିଲେ । ସେମାନଙ୍କର ଆଲେକ୍ସାଣ୍ଡ୍ରା ( ଜନ୍ମ : ୧୫ ଜୁଲାଇ ୨୦୦୪) ନାମରେ ଗୋଟିଏ ଝିଅ ଓ କ୍ରାୟିଲୋ  ( ଜନ୍ମ : ୨୧ ଜାନୁଆରୀ ୨୦୧୩) ନାମରେ ଗୋଟିଏ ପୁଅ ଅଛି  । ଏମାନଙ୍କ ବ୍ୟତିତ ତାଙ୍କ ପରିବାରରେ ଅନେକ ପୋଷ୍ୟ ଜନ୍ତୁ ମଧ୍ୟ ଅଛନ୍ତି । ଓଲେନାଙ୍କର କ୍ରୀଡ଼ା, ପୁସ୍ତକ ପଠନ ଓ ସିନେମାଟୋଗ୍ରାଫି ଆଦିରେ ରୁଚି ରହିଛି । ଓଲେନା ଓ ଭ୍ଲାଦିମିରଙ୍କର ପରିବାର ୟୁକ୍ରେନର ରାଜଧାନୀ କିଭରେ ରୁହନ୍ତି । ଟେଲିଭିଜନ ପ୍ରଡକ୍ସନ କମ୍ପାନୀ କେଭର୍ଟାଲ ୯୫ର ପ୍ରତିଷ୍ଠା ଦିନରୁ ଓଲେନା ସେମାନଙ୍କପାଇଁ ପଟ୍ଟକଥା ଲେଖି ଆସୁଛନ୍ତି । ଓଲେନା ଜେଲେନସ୍କା ଫାଉଣ୍ଡେସନ ୨୦୨୨ ମସିହା ସେପ୍ଟେମ୍ବର ୨୨ ତାରିଖରେ ଓଲେନା ନିଜ ଫାଉଣ୍ଡେସନ ବିଷୟରେ ମିଳିତ ଜାତିସଂଘରେ ଘୋଷଣା କରିଥିଲେ । ଏହି ଫାଉଣ୍ଡେସନର ମୁଖ୍ୟ ଉଦ୍ଦେଶ୍ୟ, ୟୁକ୍ରେନବାସୀଙ୍କର ପୁନରୁତ୍ଥାନ । ଫାଉଣ୍ଡେସନ ନିଶ୍ଚିତ କରିବାକୁ ଚାହେଁ ଯେ, ୟୁକ୍ରେନର ପ୍ରତ୍ୟେକ ନାଗରିକ ଶାରୀରିକ, ମାନସିକ ଭାବରେ ନିଜକୁ ମୁକ୍ତ ଅନୁଭବ କରନ୍ତୁ ଏବଂ ନିଜ ଶିକ୍ଷା, ବୃତ୍ତି ଓ ସର୍ବୋପରୀ ୟୁକ୍ରେନର ଭବିଷ୍ୟତ ଗଠନ ଦିଗରେ ମନୋନିବେଶ କରନ୍ତୁ । ଏହି ଅନୁଷ୍ଠାନ ତିନୋଟି ମୁଖ୍ୟ ଦିଗ ଯଥା  'ଔଷଧ' ,  'ଶିକ୍ଷା'  ଓ  'ମାନବୀୟ ସହାୟତା'  ଦିଗରେ କାମ କରିଥାଏ ।
ଟ୍ରପିକାଲ୍ ସ୍ପ୍ରୁ ହେଉଛି କ୍ରାନ୍ତିରେଖା ଅଞ୍ଚଳରେ ଦେଖାଯାଉଥିବା ଏକ ପ୍ରକାର କୁଅବଶୋଷଣ ରୋଗ  ଏହାର ଲକ୍ଷଣ ମଧ୍ୟରେ ବାରମ୍ବାର ଏବଂ ଦୁର୍ଗନ୍ଧକାରୀ ତରଳ ଝାଡ଼ା, ଫୁଲିବା, ଓଜନ ହ୍ରାସ, ପ୍ରଦାହିତ ଜିଭ ଏବଂ ଜୀବସାର ଅଭାବ ହୋଇଥାଏ । ଭିଟାମିନ୍ ଭିଟାମିନ୍ ଏ ଅଭାବ ଥିଲେ ଅନ୍ଧାରକଣା ଓ ଜୀବସାର ବି୧୨ ଅଭାବ ଥିଲେ ଆନିମିଆ ହୁଏ । ଅନ୍ତର୍ଭୁକ୍ତ ହୋଇପାରେ, ଯାହାଦ୍ୱାରା ରାତିରେ ଦେଖିବାରେ ଅସୁବିଧା ହୁଏ, ଏବଂ ଜୀବସାର ବି୧୨ ଅଭାବ ହେଲେ ରକ୍ତହୀନତା ଦେଖାଯାଏ  କମ୍ ପୁଷ୍ଟିସାର ସ୍ତର ଓ ଇଲେକ୍ଟ୍ରୋଲାଇଟ ଅସ୍ୱାଭାବିକତା ମଧ୍ୟ ହୋଇପାରେ  ଏହାର କାରଣ ଜଣା ପଡ଼ିନାହିଁ। ଗ୍ୟାଷ୍ଟ୍ରୋଏଣ୍ଟେରାଇଟିସ୍ ରୋଗ ପରେ ପ୍ରାୟ ୧୦% ଲୋକଙ୍କର ଏହା ଘଟିଥାଏ। ଅନ୍ତର୍ନିହିତ କାର୍ଯ୍ୟଶୈଳୀରେ ଭିଲାଇ ସମତଳ ହୋଇଯିବା ଓ କ୍ଷୁଦ୍ରାନ୍ତ୍ରର ଭିତର ସ୍ତରରେ ପ୍ରଦାହ ହୋଇଥାଏ । ରୋଗ ନିର୍ଣ୍ଣୟ ନିମନ୍ତେ ଲକ୍ଷଣ, କ୍ଷୁଦ୍ରାନ୍ତ୍ରର ବାୟୋପ୍ସି ଅନ୍ୟାନ୍ୟ ସମ୍ଭାବ୍ୟ କାରଣକୁ ଏଡ଼େଇବା ଏବଂ ଆଣ୍ଟିବାୟୋଟିକ୍ ଏବଂ ଫୋଲିକ୍ ଏସିଡ୍ ଦେଲେ ଉନ୍ନତି ହେବା ଉପରେ ନିର୍ଭର କରାଯାଏ। ସମାନ ଲକ୍ଷଣ ଥିବା ଅନ୍ୟାନ୍ୟ ରୋଗମାନଙ୍କ ମଧ୍ୟରେ ସକ୍ରିୟ ସଂକ୍ରମଣ, ଏଚ.ଆଇ.ଭି./ଏଡ଼ସ, ସିଲିଆକ୍ ଡିଜିଜ୍, ଖାଦ୍ୟନଳୀ ପ୍ରଦାହ ରୋଗ ଓ ଅଗ୍ନାଶୟ ରୋଗ ହୋଇପାରେ । ଲକ୍ଷଣ ବିନା ଅନ୍ତନଳୀର ସମାନ ପରିବର୍ତ୍ତନ କୁହାଯାଏ ପରିବେଶ ଏଣ୍ଟେରୋପାଥି କୁହାଯାଏ । ଏହି ରୋଗର ଚିକିତ୍ସାରେ ଫୋଲିକ୍ ଏସିଡ୍ ଏବଂ ଭିଟାମିନ୍ ବି 12 ସହିତ ଟେଟ୍ରାସାଇକ୍ଲିନ୍ ପରି ଆଣ୍ଟିବାୟୋଟିକ୍ ବ୍ୟବହାର କରାଯାଏ  ଏହି ରୋଗ ଏସିଆ, ମଧ୍ୟ ଆମେରିକା ଏବଂ ଦକ୍ଷିଣ ଆମେରିକାର କେତେକ ସ୍ଥାନରେ ହେଉଥିବା ଦେଖାଯାଏ । ବିକାଶଶୀଳ ଅଞ୍ଚଳରେ ଏହି ରୋଗ କେତେ ହୁଏ ତାହା ବିବାଦୀୟ ଅଟେ  ପୂର୍ବରୁ ଏହାର ମଡ଼କ ହେଉଥିବା ବେଳେ ଅଧୁନା ଆଣ୍ଟିବାୟୋଟିକ୍ ଏବଂ ବିଶୁଦ୍ଧ ଜଳ ମିଳୁଥିବା ଯୋଗୁ ଏହା କମ୍ ଦେଖାଯାଉଛି । ଏହି ରୋଗର ପ୍ରାରମ୍ଭିକ ବର୍ଣ୍ଣନା ୨,୦୦୦ରୁ ଅଧିକ ବର୍ଷ ପୂର୍ବେ ଭାରତୀୟ ପାଠ୍ୟକ୍ରମ ଚରକ ସଂହିତାରେ ଲିପିବଦ୍ଧ ହୋଇଛି । ଏହାର ସାମ୍ପ୍ରତିକ ନାମ ୧୮୮୦ ମସିହାରୁ ବ୍ୟବ‌ହାର କରାଯାଉଛି ।
ଲିଟିଲ୍ ଆଉଲ୍ ବା ଛୋଟ ପେଚା  (ଏଥେନ୍ ନୋକ୍ଟୁଆ), ୟୁରୋପ, ଏସିଆରେ କୋରିଆର ପୂର୍ବ ଓ ଉତ୍ତର ଆଫ୍ରିକାର ନାତିଷିତୋଷ୍ଣ ଓ ଉତ୍ତପ୍ତ ଅଞ୍ଚଳରେ ଦେଖାଯାଏ  । ଏହା ବ୍ରିଟେନ୍‌ରେ ଊନବିଂଶ ଶତାବ୍ଦୀର ଶେଷରେ ଓ ନ୍ୟୁ ଜିଲ୍ୟାଣ୍ଡ୍‌ର ସାଉଥ୍ ଆଇଲ୍ୟାଣ୍ଡ୍‌ରେ ବିଂଶ ଶତାବ୍ଦୀର ପ୍ରଥମାର୍ଦ୍ଧରେ ଦେଖାଯାଇଥିଲା । ଏହି ପେଚା ସ୍ୱତନ୍ତ୍ର ବା ସତ ପେଚା ପରିବାର, ସ୍ତ୍ରୀଗିଡାଏର ସଦସ୍ୟ, ଯେଉଁଥିରେ ପେଚାର ବ‌ହୁତ ପ୍ରଜାତି ଆସିଥାନ୍ତି । ଏହି ପରିବାରର ଅନ୍ୟ ସଦସ୍ୟଙ୍କ ମଧ୍ୟରେ ବାର୍ଣ୍ଣ ଆଉଲ୍, ଟାଇଟୋନିଡ଼ାଏ ଅନ୍ୟତମ । ଏହା ଏକ ଛୋଟ, ରହସ୍ୟମୟ ରଙ୍ଗର, ମୁଖ୍ୟତଃ ନିଶାଚର ଜୀବ ଓ କୃଷି ଜମି, ଜଙ୍ଗଲ, ଓ ଅର୍ଦ୍ଧ-ମରୁଭୂମି ଅଞ୍ଚଳରେ ଦେଖାଯାଏ । ଏହା ପତଙ୍ଗ, ଜିଆ, ଅନ୍ୟ ଅମେରୁଦଣ୍ଡୀ ପ୍ରାଣୀ ଓ ଛୋଟ ମେରୁଦଣ୍ଡୀ ପ୍ରାଣୀ ଖାଏ । ପୁରୁଷମାନେ ବାସସ୍ଥାନ ଜଗନ୍ତି ଓ ଅନୁପ୍ରବେଶରୁ ରକ୍ଷା କରନ୍ତି । ଏହା କୋରଡ଼ରେ ରୁହେ ଓ ବସନ୍ତରେ ଚାରୋଟି ଅଣ୍ଡା ଦିଏ । ସ୍ତ୍ରୀ ଅଣ୍ଡା ଉଷୁମାଏ ଓ ପୁରୁଷ ପ୍ରଥମେ ସ୍ତ୍ରୀ ପାଇଁ ଓ ପରେ ଛୁଆଙ୍କ ପାଇଁ ବସାକୁ ଖାଦ୍ୟ ଆଣେ । ଛୁଆମାନେ ବଢ଼ିଲେ ଉଭୟ ପୁରୁଷ ଓ ସ୍ତ୍ରୀ ଖାଦ୍ୟ ଆଣନ୍ତି ଓ ସାତ ସପ୍ତାହ ବୟସରେ ଛୁଆମାନେ ବସା ଛାଡ଼ନ୍ତି । ଏହା ଏକ ସାଧାରଣରେ ଦେଖାଯାଥିବା ତ‌ଥା ଅଧିକ ସଂଖ୍ୟାରେ ଦେଖାଯାଉଥିବା ପକ୍ଷୀ ହୋଇଥିବା ହେତୁ, ଆନ୍ତର୍ଜାତୀୟ ପ୍ରକୃତି ସଂରକ୍ଷଣ ସଂଘ ଏହାର ସଂରକ୍ଷଣ ଟୀପଣିକୁ ସବୁଠାରୁ କମ୍ ଦେଖାଶୁଣାରେ ରଖିଛି । ବର୍ଣ୍ଣନା ଲିଟିଲ୍ ଆଉଲ୍ ଏକ ଚେପଟା ମୁଣ୍ଡ ବିଶିଷ୍ଟ, ଫୁଲିଲା ଭଳି କିନ୍ତୁ ଶରୀର ଓ ଛୋଟ ଲାଞ୍ଜ ଥିବା ଏକ ଛୋଟ ପେଚା । ମୁହଁର ଭାଙ୍ଗ ଆଖି ଉପରେ ଚେପଟା ଆକାରର, ଯାହା ତାକୁ ଏକ ଭୟଙ୍କର ମୁଖଭଙ୍ଗୀ ଦେଇଥାଏ । ଏହାର ପର ଧୂସରିଆ, ଛିଟ ଓ କିଛିଟା ଧଳା ରଙ୍ଗ ବିଶିଷ୍ଟ । ତଳପଟେ ହାଲକା ରଙ୍ଗ ସ‌ହ ଗାଢ ରଙ୍ଗର ଛିଟା ପଡ଼ିଥାଏ । ଏହା ସାଧାରଣତଃ ଉଭୟ ଲିଙ୍ଗରେ ଲମ୍ବାରେ 22  (8.7 ), ପର ଲମ୍ବା 56  (22 ), ଓଜନ ପ୍ରାୟ 180  (6.3 ). ବଡ଼ ଲିଟିଲ୍ ଆଉଲ୍, ଯାହା ଏ ଏନ୍ ନୋକ୍ଟୁଆ ଭାବେ ପରିଚିତ, ଏକ ଧୂଷର ଓ ଧଳା ରଙ୍ଗ ବିଶିଷ୍ଟ ପ୍ରାଣୀ  । ଏହାର ଏକ ବଡ଼ ମୁଣ୍ଡ, ଲମ୍ବା ଗୋଡ ଓ ହଳଦିଆ ଆଖି ଅଛି ଓ ଏହାର ଧଳା ଆଖି ପତା ଏହାକୁ ଏକ କଠୋର ମୁଖଭଙ୍ଗୀ ଦିଏ । ଯୁବକମାନେ ଉଦାସ ପ୍ରକାରର ଓ ବଡ଼ମାନଙ୍କଠାରେ ଥିବା ଧଳା ଦାଗ ଏମାନଙ୍କ ପାଖେ ନଥାଏ । ଏହାର କାଠହଣଆ ପକ୍ଷୀ ଭଳି ଏକ ଗୋଲିଆ ପର ଥାଏ, କିନ୍ତୁ ଏହାର ଆକାର ସାଧାରଣ ପକ୍ଷୀଠାରୁ ଭିନ୍ନ ଧରଣର । , . ଏହା କ୍ୟୁ, କ୍ୟୁ ଭଳି ରାବ ଦିଏ । କମ୍ ବାରମ୍ବାରତାରେ ଏହା ବୋବାଉଥାଏ । ଛୁଆଦେବା ସମୟରେ ସେମାନେ ବିଭିନ୍ନ ପ୍ରକାର ସ୍ୱରରେ ରାବ ଦିଅନ୍ତି ।
ବିଭ୍ରାନ୍ତ ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ହର ପ୍ରସାଦ ସାହୁ । ଅମିତ କୁମାର ଦାସ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ନିର୍ଦ୍ଦେଶକ ବିଶ୍ୱଭୂଷଣ ମହାପାତ୍ର ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ଅଭିଜିତ ମଜୁମଦାର ଓ ଗୌରବ ଆନନ୍ଦ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଜ୍ୟୋତି ରଞ୍ଜନ ନାୟକ ଓ ତମନ୍ନା ବ୍ୟାସ । ପ୍ରଜ୍ଞା ଖଟୁଆ, ଦୀପନ ବରୁଆ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିର ଟ୍ରେଲର୍ କୋଏମ୍ବଟୁରର ଇଶାଯୋଗା ସେଣ୍ଟରରେ ଥିବା ଆଦିଯୋଗୀ ଅଡ଼ିଟୋରିଅମ୍‌ରେ ମୁକ୍ତିଲାଭ କରିଥିଲା । ୨୦୨୩ ମସିହାର ଫେବୃଆରୀ ୧୦ ତାରିଖରେ ଏହି କଥାଚିତ୍ରଟି ପ୍ରେକ୍ଷାଳୟରେ ମୁକ୍ତିଲାଭ କରିଥିଲା । ଅଭିନୟ ଜ୍ୟୋତି ରଞ୍ଜନ ନାୟକ ତମନ୍ନା ବ୍ୟାସ ପ୍ରଜ୍ଞା ଖଟୁଆ ଦୀପନ ବରୁଆ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର ଓ ଗୌରବ ଆନନ୍ଦ । ନିର୍ମଳ ନାୟକ, ଅରୁଣ ମନ୍ତ୍ରୀ ଓ ରଞ୍ଜନ ନାୟକ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ଗୌରବ ଆନନ୍ଦ, ତାରିକ୍ ଅଜିଜ୍, ଦୀପ୍ତିରେଖା ପାଢ଼ୀ, ସତ୍ୟଜିତ ପ୍ରଧାନ, ଅନ୍ତରା ଚକ୍ରବର୍ତ୍ତୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।